text:
Kasin Labay Mon Naamtaan so Katuaan?
ANTON katuaan? Say katuaan tungkol ed pigaran sankaimportantian iran tepet ya labalabay tayon naebatan. Seguro naisip mo met la irayan tepet:
Talaga kasin inaro itayo na Dios?
Naandi ni kasi guerra tan paniirap?
Antoy nagawa ed sikatayo no ompatey tayo?
Nabilay ni kasi iray inatey?
Panon kon naseguro ya dengelen na Dios so pikakasik?
Panon ak ya magmaliw a maliket?
Iner mo naalmo iray ebat ed saratan ya tepet? No mantepet kad nanduruman totoo, nanduruma met so ebat da. Anggan saray lider na relihyon et mankokontraan so ebat da. Diad saray library odino bookstore, dakel so libro ya pakabasaan kuno na ebat. Pero mankokontraan met so ibabaga na kada libro. Wala ray libro ya singa duga met so ibabaga da natan, balet kalabas na panaon et aliwa lan praktikal kanian kaukolan ya umanen odino salatan.
Balet walay sakey ya libro ya lanang ya duga iray ebat to. Tua so amin ya ibabaga to. Nen nampikasi ed Dios si Jesu-Kristo, imbaga to: “Say salitam et katuaan.” (Juan 17:17) Satan ya Salita et say Masanton Biblia. Diad onsublay iran pahina et nabasam so malinew tan tua iran ebat na Biblia ed saray tepet ed tagey.
Talaga Kasin Inaro Itayo na Dios?
NO AKIN YA ITETEPET IYA: Manbibilay tayod mundo ya napnoy kaugsan tan anggapoy hustisya. Ibabangat na arum ya relihyon ya papaulyanan na Dios ya manirap tayo pian suboken itayo.
NO ANTOY IBABANGAT NA BIBLIA: Aliwan say Dios so panlalapuan na kaugsan. Ibabaga na Job 34:10: “Agbalot manggaway mauges so tuan Dios, agbalot manggaway aliwa so Makapanyarin-amin!” Diad tua, walay balibalin ipaparaan na Dios parad totoo diad arapen. Atan so rason no akin ya imbangat itayo nen Jesus ya ipikasi: “Ama mi a walad tawen, . . . onsabi la komon so Panarian mo. Nagawa komon so linawam, a singa ed tawen, ontan met diad dalin.” (Mateo 6:9, 10) Inar-aro itayo na Dios kanian balbaleg so insakripisyo to pian seguradon nagawa so linawa to diad arapen.
Nengnengen met so Genesis 1:26-28; Santiago 1:13; tan 1 Pedro 5:6, 7.
Naandi ni Kasi Guerra tan Paniirap?
NO AKIN YA ITETEPET IYA: Dakdakel so totoon ompapatey lapud guerra. Amin tayo et apektado na kairapan.
NO ANTOY IBABANGAT NA BIBLIA: Imbaga na Dios ya onsabi panaon et magmaliw lan mareen so interon mundo. No manuley la so Panarian o gobierno na Dios, ‘agla manaral a miguerra’ iray totoo. Imbes, “pitpiten da ray espada ra pian gawaen a tarem na lukoy.” (Isaias 2:4) Seguroen na Dios ya anggapo lay manirap tan wala lay hustisya. Impromisa na Biblia: “Punasen [na Dios] so amin a lua ed kamataan da, tan anggapo lay patey, anggapo met lay panermen tan panakis tan panotot. Saray datin bengatla [kaiba lay kairapan tan ag-inkahustisya] et linmabas la.”
Nengnengen met so Salmo 37:10, 11; 46:9; tan Miqueas 4:1-4.
Antoy Nagawa ed Sikatayo No Ompatey Tayo?
NO AKIN YA ITETEPET IYA: Ibabangat na dakel a relihyon ya no ompatey so too, walay onsian ed sikato ya tuloytuloy ya manbilay. Say arum et manisia ya saray inatey et sarag dan sakitan iray mabilay tan tuloytuloy ya dudusaen na Dios iray mauges diad onaapoy ya impierno.
NO ANTOY IBABANGAT NA BIBLIA: No ompatey so too, talagan anggapo la. Ibabaga na Eclesiastes 9:5 ya “saray inatey et anggapon balot so amta ra.” Lapud anggapo lay amta, nalilikna, odino nagawaan na saray inatey, agda napasakitan o natulongan iray mabilay.
Nengnengen met so Genesis 3:19 tan Eclesiastes 9:6, 10.
Nabilay ni Kasi Iray Inatey?
NO AKIN YA ITETEPET IYA: Labay tayoy manbilay tan tuloytuloy ya nakaiba iray inad-aro tayo. Kanian natural labat ya labalabay tayon nanengneng lamet iray inatey lan inad-aro tayo.
NO ANTOY IBABANGAT NA BIBLIA: Nabilay lamet iray inaatey. Impromisa nen Jesus ya “amin a walad pakanodnonotan iran lubok et . . . ompaway.” (Juan 5:28, 29) Saramay bilayen lamet et walay tsansa da ya manayam diad dalin ya paraiso, ta atan so talagan labay na Dios diad gapo nen ginawa toy too. (Lucas 23:43) No nagawa la itan ya impromisa nen Jesus, aglan balot mansakit iray maunor ya totoo tan agla ran balot ompatey. Ibabaga na Biblia: “Saray matunong et tawiren day dalin, tan manbilay ira ditan diad andi-anggaan.”
Nengnengen met so Job 14:14, 15; Lucas 7:11-17; tan Gawa 24:15.
Panon Kon Naseguro ya Dengelen na Dios so Pikakasik?
NO AKIN YA ITETEPET IYA: Saray totoo ed amin lawarin relihyon et manpipikasi. Balet iisipen na arum ya agnaeebatan iray pikakasi da.
NO ANTOY IBABANGAT NA BIBLIA: Imbangat nen Jesus ya agtayo dapat uulit-uliten iray ibaga tayo no manpikasi tayo. Imbaga to: “Sano manpipikasi ka, agmo uulit-uliten ya ibaga iray apasakey a bengatla.” (Mateo 6:7) No labay tayo ya dengelen na Dios iray pikakasi tayo, dapat manpikasi tayo diad paraan ya labay to. Pian nagawaan tayo itan, kaukolan tayon amtaen no antoy linawa na Dios insan manpikasi tayo base ed satan. Ibabaga na 1 Juan 5:14: “Antokaman so kekerewen tayo unong ed linawa [na Dios], dedengelen to itayo.”
Nengnengen met so Salmo 65:2; Juan 14:6, 14; tan 1 Juan 3:22.
Panon Ak ya Magmaliw a Maliket?
NO AKIN YA ITETEPET IYA: Dakel so maniisip ya magmaliw iran maliket no dakel so kuarta da, sikat ira, odino magana o guapo ira. Kanian atan so akapokusan na bilay da, balet ag-ira lanlamang maliket.
NO ANTOY IBABANGAT NA BIBLIA: Imbaga nen Jesus no antoy sekreto pian magmaliw tayon maliket. Say kuan to: “Maliket iray manonot ed espiritual a pankaukolan da.” (Mateo 5:3) Nalikna tayo labat so tuan liket no manggawa tayoy paraan pian napenek so sankaimportantian ya pankaukolan tayo
Nengnengen met so Proverbio 3:5, 6, 13-18 tan 1 Timoteo 6:9, 10.
Saray nipanengneng dia et antikey labat iran ebat na Biblia ed saramay anemiran tepet. Labay mo nin naaruman so antam? No sakey ka ed saray totoon “manonot ed espiritual a pankaukolan da,” seguradon labay mo. Ompan wala ni ray arum ya tepet ya labay mon naebatan. Singa bilang, ‘No inaro itayo na Dios, akin balet et abayag la ya papayagan ton mantultuloy so kaugsan tan kairapan? Anto ray nagawaan ko pian magmaliw ya maliket so pamilyak?’ Naromog ed Biblia so malinew tan suston ebat ed sarayan tepet tan arum ni ra.
Balet dakel natan so totoon ngalngali agda labay ya basaen so Biblia. Iisipen da ya makapakapal itan ya libro kanian mairap ya talosan. Labay moy natulongan ya mananap ed saray ebat ed Biblia? Walay iiter tan gagawaen na saray Tasi nen Jehova ya nayarin makatulong ed sika.
Unona, walay libro ya ginawa pian tulongan iray busy ya totoo ya naamtaan iray malinew ya ebat na Biblia ed saray importantin tepet. Satan ya libro et say Anto so Peteg ya Ibabangat na Biblia? Komadua, walay libren programa ya panagaral na Biblia diad abung. No labay mo, walay Tasi nen Jehova ya onlad abung yo odino diad lugar ya pilien mo tan sarag yon aralen so Biblia ya maminsan ed kada simba diad pigara labat ya minuto. Milyon-milyon lan totoo ed interon mundo so minanabang ed sayan programa. Dakel ed sikara so angibagan: “Nalmok lay katuaan!”
Anggapo lay arum nin kayamanan ya mipara ed katuaan ya walad Biblia. Sayan katuaan so mangibulos ed sikatayo ed saray lingon pananisia, mankokontraan ya bangat, tan sobran takot. Lapud saya et nawalaan tayoy pag-asa, walay direksion na bilay tayo, tan magmaliw tayon maliket. Imbaga nen Jesus: “Naamtaan yo so katuaan, tan say katuaan so mangibulos ed sikayo.”—Juan 8:32.
Manaral Ni
PANAGARAL NA BIBLIA
Akin ya Aralen so Biblia?
Tutulongan na Biblia so minilyon a totoo pian naebatan iray importantin tepet dad bilay. Kasin labay mo met?
EBAT ED SARAY TEPET ED BIBLIA
Antoy Nagawa No Ompatey Tayo?
Amta kasi na saray inatey so nagagawad kaliberliber da?
EBAT ED SARAY TEPET ED BIBLIA
Akin et Kaukolan so Manpikasi? Ebatan Kasi na Dios Iray Pikakasik?
Akadepende ed sika no kasin ebatan na Dios so pikakasim.


c: text/html

text:
Say matoor ya aripen tan say mauges ya aripen (45-51)
24 Natan, sanen papaway lay Jesus ed templo, inmasingger iray disipulo to pian ipanengneng dad sikato iray palpaalagey diad templo.2 Inkuan tod sikara: “Agta nanenengneng yo irayan amin? Ibagak ed sikayoy tua, anggapoy anggan sakey a baton natilak dia ya akatapew ed sakey a bato ta nageba iratan ya amin.”+3 Legan a sikatoy akayurong diad Palandey na Saray Olibo, inmasingger ed sikato iray disipulo sanen siksikara labat la, ya inkuan da: “Ibagam ed sikami, kapigan iraya nagawa, tan antoy tanda na kiwawalam*+ tan say kaunoran a parte na sistema na mundo?”*+4 Inmebat ed sikara si Jesus: “Manalwar kayo pian anggapoy siopaman a mangibalang ed sikayo,+5 ta dakel naani so onsabi a mangusar ed ngaran ko, ya ikuan da, ‘Siak so Kristo,’ tan dakel so ibalang da.+6 Makarengel kayo na saray guerra tan balita nipaakar ed saray guerra. Seguroen yo ya agkayo nabibigla, ta nepeg a nagawa iraya, balet aliwa nin saya so anggaan.+7 “Ta manlalaban iray bansa ontan met ed saray panarian,+ tan wala ray eras+ tan yegyeg ed nanduruman pasen.+8 Amin irayan bengatla so gapoan na irap.9 “Tan pairapen kayo na saray totoo+ tan pateyen da kayo,+ tan busolen kayo na amin a nasyon lapud ngaran ko.+10 Insan dakel met so onsian ed pananisia tan mantratraidoran tan manbubusolan ira.11 Onsabi so dakel a palson propeta tan dakel so ibalang da;+12 tan lapud idarakel na kaugsan, ombetel so panangaro na karaklan a totoo.13 Balet samay akapansungdo* anggad anggaan et sikatoy nilaban.+14 Tan sayan maong a balita na Panarian et nipulong ed interon dalin bilang pantasi ed amin a nasyon,+ insan onsabi so anggaan.15 “Sirin, no nanengneng yo a manalalagey lad masanton pasen so makapadimlan bengatla a sengegay kadederal,+ a singa samay sinalita ed panamegley nen propetan Daniel, (usaren komon na manbabasa so pakatebek),16 ombatik la komon ed kapalandeyan iramay walad Judea.+17 Samay walad toktok na abung et agla komon onleleksab pian mangalay kaykayarian ed abung to,18 tan samay walad uma et agla komon ompapawil pian mangalay ilalatop ton kawes.19 Pakaskasi la iramay malukon tan manpapasuso diad saratan ya agew!20 Mantultuloy yon ipikasi a say ibatik yo et agkomon nagawad ambetel a panaon odino diad agew na Sabaton;21 ta wala naani so baleg a kairapan+ ya agni agawa manlapud inggapo na mundo anggad natan, anggapo ni, tan agla nagawa lamet.+22 Diad tua, no agnapatikeyan iratan ya agew, anggapoy laman a nisalba; balet lapud saramay pinili, napatikeyan iratan ya agew.+23 “Insan no walay mangibagad sikayo, ‘Wadia so Kristo,’+ odino, ‘Wadman!’ agyo itan papanisiaan.+24 Ta onsabi ray palson Kristo tan palson propeta+ tan manggawa ray angkakabaleg a tanda tan pakpakelaw pian no nayari et nibalang+ da anggan saramay pinili.25 Pinasakbayan ta kayo la.26 Kanian no ibaga ed sikayo na totoo, ‘Sikatoy walad kalawakan,’ agkayo ompapaway; ‘Sikatoy walad saray kuarto ed loob,’ agyo itan papanisiaan.+27 Ta no panon a say kirmat a manlapud bukig et naliwawaan toy anggad sagur, ontan met naani so kiwawala* na Anak na too.+28 No iner so kawalaan na bangkay, diman mantitipon iray agila.+29 “Kayarin tuloy na kairapan ed saratan ya agew, ombilunget so agew,+ tan agla onliwawa so bulan, tan napelag manlapud tawen iray bitewen, tan nayegyeg iray pakayari na katawenan.+30 Insan omparungtal ed tawen so tanda na Anak na too, tan amin a tribu ed dalin et tapoktapoken day pagew da lapud ermen,+ tan nanengneng day Anak na too+ ya onsasabi diad saray lurem na tawen a walaay pakapanyari tan baleg a gloria.+31 Tan diad maksil a tanol na trumpeta et ibaki to ray anghel to, tan tiponen da ray pinili to manlapud apatiran dagem, manlapud sakey a sampot na tawen anggad sananey a sampot na satan.+32 “Natan et aral yo iyan ilustrasyon nipaakar ed kiew ya igos: No onsisimit tan manbubulong lay balon sanga to, amta yon asingger lay tiagew.+33 Ontan met, no nanenengneng yo la irayan amin, amta yo lan sikatoy walad arap na saray puerta.+34 Ibagak ed sikayoy tua, nagawa irayan amin antis a naandi iyan henerasyon.35 Say tawen tan dalin et naandi, balet saray salitak et agbalot naandi.+36 “Nipaakar ed satan ya agew tan oras et anggapoy siopaman a makaamta,+ anggan saray anghel ed tawen odino say Anak, noag say Ama labat.+37 Ta singa ed panaon nen Noe,+ ontan met naani ed kiwawala* na Anak na too.+38 Ta singa ed saraman ya agew antis na Delap, saray totoo et nan-aakan tan naniinum, angasawa tan akiasawa ra, anggad agew a linmoob ed biong si Noe,+39 tan ag-ira nanimano ya anggad sinmabi so Delap tan niyanor iran amin,+ ontan met naani ed kiwawala na Anak na too.40 Insan duaran laki so walad uma; say sakey et naala tan samay sakey et natilak.41 Duaran bii so manggiling na arina; say sakey et naala tan samay sakey et natilak.+42 Kanian mantultuloy kayon manbantay, ta agyo amta no anton agew so isabi na Katawan yo.+43 “Balet amtaen yo iya: No amta na akan-abung no anton panagbantay* so isabi na matakew,+ sikatoy nansiansia komon ya aliing tan agto inabuloyan a nalooban so abung to.+44 Nisengeg ed saya, paneknekan yo met ya akaparaan kayo,+ lapud diad oras ya agyo iisipen et onsabi so Anak na too.45 “Siopan talaga so matoor tan makabat* ya aripen a tinuro na katawan to a mangasikaso ed saray lingkor na sankaabungan to, pian mangitarya ed sikara na naakan da diad dugan panaon?+46 Maliket itan ya aripen no sikatoy nasabian na katawan to ya ontan so gagawaen to!+47 Ibagak ed sikayoy tua, sikatoy turoen ton mangasikaso ed amin a kayarian to.48 “Balet no bilang ta ibaga na mauges ya aripen ed sarili to, ‘Mabayag ni isabi na katawan ko,’+49 tan pekpeken to ray kapara ton aripen tan sikatoy mangan tan oninum a kaiba iray kabkabat a buanges,50 say katawan to et onsabi diad agew ya agto iilaloan tan diad oras ya agto amta,+51 tan sikatoy dusaen to na ambelabelat tan ibantak tod pasen na saray mansimpisimpitan. Ditan so pannangisan to tan panngalatengetan na ngipen to.+

robotstxt: allowed

filter: keep


text: 2 Ontan so impakasumpal na tawen tan say dalin tan say amin a bengatlan wadtan.*+2 Tan diad komapiton agew et asumpal na Dios so kimey a gagawaen to, tan sikatoy nampainawa ed komapiton agew manlapud amin a kimey a gagawaen to.+3 Tan benendisyonan na Dios so komapiton agew tan ginawa to itan a sagrado, ta diad satan ya agew et nampainaway Dios ed amin a kimey to, kayari na impamalsa to ed amin a bengatla a ginagala ton gawaen.4 Saya so salaysay nipaakar ed tawen tan say dalin diad panaon na inkapalsa ra, diad agew a ginawa nen Jehova* a Dios so dalin tan say tawen.+5 Anggapo ni ray kiew ed uma a naromog ed dalin tan anggapo ni ray ontutubon tanaman ed uma, lapud agni pinauran nen Jehova a Dios diad tapew na dalin tan anggapoy too a mantanem ed dalin.6 Balet walay kelpa ya ontatagey manlapud dalin, tan sasalogen na saya so interon tapew na dalin.7 Tan pinorma nen Jehova a Dios so too manlapud dabok+ na dalin tan insibok to ed eleng to so linawa na bilay,+ tan say too et nagmaliw a mabilay a persona.*+8 Niarum ni, angiparaan si Jehova a Dios na sakey a hardin diad Eden,+ diad bandad bukig; tan inyan to diman so too a pinalsa to.+9 Kanian si Jehova a Dios et pinatubo tod dalin so amin a kiew a makapaliket a nengnengen tan maabig a naakan tan ontan met ed say kiew na bilay+ a walad pegley na hardin tan say kiew na pikakabat ed maong tan mauges.+10 Natan et walay ilog ya onaagus manlapud Eden pian manalog ed hardin, tan manlapu ditan et naapag iya ed apatiran ilog.*11 Say ngaran na inmuna et Pison; saya imay onaagus ed liber na interon dalin na Havila, a kawalaay balitok.12 Maabig so balitok ed satan a dalin. Wala met ditan so bedelio* tan baton onix.13 Say ngaran na komaduan ilog et Gihon; saya imay onaagus ed liber na interon dalin na Cus.*14 Say ngaran na komatlon ilog et Hiddekel;*+ saya imay onaarap ed bandad bukig na Asirya.+ Tan say komapat ya ilog et Eufrates.+15 Inala nen Jehova a Dios so too tan impasen to ed hardin na Eden pian mantanem tan mangasikaso ed satan.+16 Oniay ingganggan met nen Jehova a Dios ed too: “Manlapud amin a kiew ed hardin et nayarian moy mangan na bunga anggad napesel ka.+17 Balet agka nepeg a mangay bunga na kiew na pikakabat ed maong tan mauges, ta diad agew a pangan mo ed satan et seguradon ompatey ka.”+18 Insan inkuan nen Jehova a Dios: “Aliwan maabig ed laki a sikatoy mansiansian manbukbukor. Manggawa ak na sakey a katulongan to, bilang kaiba to.”+19 Natan et pinorma nen Jehova a Dios manlapud dabok so amin ya atap ya ayep ed uma tan amin ya ontitikyab a pinalsa ed tawen, tan inyakar to iratan ed samay laki pian nengnengen to no antoy itawag to ed balang sakey; tan antokaman so itawag na laki ed balang mabilay a pinalsa,* satan so magmaliw a ngaran to.+20 Kanian nginaranan na laki so amin a maamon ayep tan ontitikyab a pinalsa ed tawen tan amin ya atap ya ayep ed uma, balet anggapoy kaiba na laki bilang katulongan to.21 Kanian pinaugip a maitlep nen Jehova a Dios so laki, tan legan a sikatoy naugip, inala toy sakey ed saray taglang to insan to inkupit so laman ed anguyosan na taglang.22 Tan samay taglang ya inala nen Jehova a Dios ed laki et impagmaliw ton sakey a bii, tan sikatoy inyakar tod laki.+23 Insan inkuan na laki:“Peteg a saya so pukel na saray pukel koTan laman na laman ko.Saya so tawagen a Bii,Lapud sikatoy inala ed laki.”+24 Lapud saya et taynan na laki so ama tan ina to tan iyamong toy* asawa to, tan magmaliw iran sakey a laman.+25 Tan nansiansian labos-lakseb iran dua,+ say laki tan say asawa to; balet ag-ira nababaingan.


text:
KAPITULO 15
Leksion ed Inkamapangasi
ANTAM no anto so panangidumaduma?— Onia’ay, say panangidumaduma et kabaliksan toy agpanlabay ed sakey lapu labat ta duma so itsura to odino dumay pansasalita to. Kanian say pagmaliw a manangidumaduma et pambusol ed sakey antis mon nakabat.
Susto kasi so pambusol ed sakey antis mon nakabat no antoy inkatoo to odino lapu labat ta sikatoy duma?— Andi, makapuy so panangidumaduma, tan aliwan inkamapangasi itan. Nepeg ya agtayo bubusolen so sakey lapu labat ta sikatoy duma ed sikatayo.
Nonot mo pa iya. Wala ta’y kabat mo ya agmo kakoloran odino mansasalita na duma?— Nayarin wala ni ingen iray kabat mo a duma so itsura da lapud sikaray arisgo odino walay sakit da. Kasin mapangasi tan maaro ka ed saraman so agmo kapara?—
No dengelen tayo so Sankamaongan a Managbangat, si Jesu-Kristo, magmaliw tayon mapangasi ed amin. Nepeg ya anggapoy iduma tayo anggan anton bansa so nanlapuan na sakey odino anggan anto so kolor to. Kaukolan a mapangasi tayo ed sikato. Anggaman ag-iya sisiaen na amin a totoo, satan so leksion ya imbangat nen Jesus. Pantongtongan ta itan.
Sakey a Judio a manangidumaduma ed arum so inmasingger ed si Jesus tan tinepetan to, ‘Antoy nepeg kon gawaen pian manbilay ya andi-angga?’ Amta nen Jesus a nayarin sikatoy sasalien na laki pian ibaga to a nepeg tayon kasian labat iraman so kapara tayoy rasa odino taga met ed bansa tayo. Kanian imbes ya ebatan so tepet to, tinepetan nen Jesus so laki: ‘Anto so ibabaga na Ganggan na Dios a nepeg tayon gawaen?’
Inmebat so laki: ‘Nepeg mon aroen si Jehova a Dios mo ed interon pusom, tan nepeg mon aroen so kaparam a too a singa sika.’ Inkuan nen Jesus: ‘Duga so ebat mo. Itultuloy mon gawaen iya tan nawalaan ka na andi-anggaan a bilay.’
Balet, aglabay na laki so magmaliw a mapangasi odino maaro ed totoo a miduma ed sikato. Kanian sinali toy manbaraan. Tinepetan toy Jesus: ‘Siopan talaga so kaparak a too?’ Nayarin say labay ton narengel ed si Jesus et: “Say kaparam a totoo et saray kaarom” odino, “Saray totoo a mipara met ed sika.” Pian naebatan so tepet, angistorya si Jesus nipaakar ed sakey a Judio tan sakey a Samaritano. Onia’ay so istorya.
Walay sakey a too a manaakar a palasor ed dalan a nanlapud syudad na Jerusalem a mamaarap ed Jerico. Sayan too et sakey a Judio. Legan a manaakar, sikatoy siningkat na saray matakew. Sikatoy pinekpek da tan atumba insan da inalay kuarta tan saray kawes to. Sikatoy pinekpek na saray matakew tan tinaynan da ed dalan a ngalngali la ompatey.
Ag-abayag, sakey a saserdote so dinmalan ditan. Anengneng toy too ya asugatan. No sika antoy gawaen mo ey?— Antam, sikatoy nilabsanan na saserdote tan dinmalan ed biek a dalan. Agto anggan tinundaan. Agton balot tinulongan so too.
Insan walay sananey lamet a relihyoson too a dinmalan. Sikatoy sakey a Levita a nanserbi ed templo diad Jerusalem. Kasin sikatoy ontunda pian ontulong?— Andi. Singa met ed samay saserdote so ginawa to.
Kaunoran, sakey a Samaritano so dinmalan. Kasin nanengneng mo ya onasingger?— Anengneng to so Judio a niparukol tan asugatan. Balet, dakel a Samaritano tan Judio so manbubusolan. (Juan 4:9) Kasin paulyanan la na sayan Samaritano so too tan agto la tulongan? Kasin imbaga ton: ‘Akin et tulongan ko iyan Judio? No siak so asakitan agto ak tulongan’?
Ninengneng na Samaritano so laki a niparukol ed dalan, et akasian to. Agto nitepel a taynan tan paulyanan ya ompatey. Kanian sikatoy inmepas ed asno to, tan inasinggeran toy too, tan tinambal toray sugat to. Kinalboan to na larak tan alak iray sugat to. Saya so makatambal ed saray sugat. Insan to binerberan iray sugat.
Inlugan na Samaritano so asugatan a too ed asno to. Insan nankalkalna iran nampalasor ed dalan anggad akasabi ira ed sakey a pundoan, odino melag ya hotel. Diman et nan-abang so Samaritano na sakey a lugar pian walay tuloyan na too, tan inasikaso ton maong iman a too.
Natan et tinepetan nen Jesus so laki a pangiistoryaan to: ‘Siopa ed sarayan talon lalaki so isipen mon maong a kaparan too?’ Antoy nibagam ey? Kasin samay saserdote, Levita, odino samay Samaritano?—
Inmebat so laki: ‘Samay too a tinmunda tan angasikaso ed asugatan a too so maong a kaparan too.’ Inkuan nen Jesus: ‘Duga ka. Laka tan ontan met so gawaen mo.’
Agta marakep itan ya istorya? Ipapalinew na satan no siopa so talagan kapara tayon totoo. Aliwa labat lan saray maapit a kakaaro tayo. Tan aliwa labat lan saray totoo a kakoloran tayo odino mansasalita na kapara tayon salita. Binangatan itayo nen Jesus a magmaliw a mapangasi ed totoo anggan iner so nanlapuan da, anggan antoy itsura da odino salita ra.
Ontan si Jehova a Dios. Sikatoy aliwan manangidumaduma. ‘Say Ama yo a walad tawen so mamapabutay ed agew ed mauges a totoo tan maong a totoo,’ inkuan nen Jesus. ‘Tan papauranen to ed maong a totoo tan ed saraman met so aliwan maong.’ Kanian, kaukolan sirin a mapangasi tayo ed amin, a singa say Dios.
Kanian no walay anengneng mon asugatan, antoy gawaen mo ey?— Anto no say too et taga sananey a bansa odino agmo kakoloran? Siansian sikatoy kaparam a too, tan kaukolan mon tulongan. No isipen mon agmo sarag a tulongan lapud melag ka ni, kerew kay tulong ed baleg lan too. Odino nayarin manawag ka na pulis odino sakey a manbabangat diad eskuelaan. Inkamapangasi itan, singa samay Samaritano.
Labay na Sankamaongan a Managbangat a magmaliw tayon mapangasi. Labay ton tulongan tayo so arum, anggan siopa ira. Satan so rason no akin a sikatoy angistorya nipaakar ed mapangasin Samaritano.
Diad saya a leksion ed inkamapangasi ed totoo antokaman so kolor da odino bansa ra, basaen so Uliran 19:22; Gawa 10:34, 35; tan 17:26.


text:
TEPET NA SARAY KABATAAN
Kasin Kaukolan Mi Lay Man-break?—Part 1
No maminsan et mas maabig so man-break. Nengneng moy eksperiensya nen Jill. Imbaga to, “Nen unaan, labalabay ko no naynay ya aamtaen na boyfriend ko no iner so kulaan ko, antoy gagawaen ko, tan siopay kaibak. Balet sinmabi punto ya anggapo lay arum ya nakakaibak noag sikato labat. Panseselosan to ni ingen so pamilyak—lalo lay Daddyk. Nen aki-break ak ed boyfriend ko, akainawa ak ya maong!”
Ontan met so eksperiensya nen Sarah. Apansin to ya say boyfriend ton si John et makapainsulton mansalita, demanding, tan aliwliway ugali to. Imbaga nen Sarah, “Aminsan et sinmabid abung mi ya atrasado na taloy oras! Nen nilukasan nen Mommyk so puerta, agto labat imbano, basta imbaga to: ‘Gala la. Late ta la.’ Agto imbagan ‘Late ak la,’ noagta ‘Late ta la.’ Dapat komon nan-sorry o imbaga to no akin ya a-late. Tan komon ta nirespeto toy Mommyk!”
Siempre, agto labay ya ibagan no aminsan ya alingo odino agmo agustoan so sakey ya ugali na inarom et i-break mo la. (Salmo 130:3) Balet diad situasyon nen Sarah, apansin to ya talagan aliwliway ugali nen John kanian nandesisyon ya i-break to la.
Panon to no, singa si Jill tan Sarah, amoriam ya say inarom et agmagmaliw ya maong ya asawa? No ontan, agmo ibabaliwa so naliliknam! Anggano mairap ya awaten, ompan mas maabig no pultoten mo lay relasyon yo. Ibabaga na Uliran 22:3, New World Translation: “Say marunong et ompapaliis no nanenengneng toy peligro.”
Tua, nayarin aliwan mainomay so mi-break. Balet say panangasawa et permanente. Mas maong nin nasakitan ka natan nen say magbabawi ka legay bilay mo!


text:
KAYAMANAN ED SALITA NA DIOS | ISAIAS 17-23
Say Pan-abuso ed Pakayari et Manresulta ed Pakaandi na Autoridad
Si Sebna so manag-asikaso ya “angipiyaan ed abung,” a nayarin abung nen Arin Hezekias. Say posisyon to et komadua ed ari, tan baleg so iilaloan ed sikato.
Nepeg komon ya inasikaso nen Sebna iray pankaukolan na totoo nen Jehova
Say inggloria to et say sarili to
Si Eliakim so insalat nen Jehova ed si Sebna
Inter ed si Eliakim so “tombok na abung nen David,” ya mangisisimbolo ed pakayari tan autoridad
Pannonotan: Panon komon ya inusar nen Sebna so autoridad to pian tulongan so arum?


text:
SAY EBAT NA BIBLIA
Krus
Ipapasen na dakel so krus bilang simbolo na Kristianismo. Balet, aliwan amin ed sikara et manisian kaukolan ya isulong itan odino i-displey ed abung tan ed simbaan.
Kasin inatey si Jesus ed krus?
NO ANTOY IBABAGA NA ARUM
Pinatey na saray Romano si Jesus diad impangipasak dad sikato ed krus ya gawad duaran piraso na tabla.
NO ANTOY IBABAGA NA BIBLIA
Pinatey si Jesus diad impangipasak dad sikato ed “sakey a kiew.” (Gawa 5:30, Say Biblia) Pareho so tutukoyen na saray salitan inusar na saray nansulat na Biblia ed angipasakan ed si Jesus—sakey a piraso na tabla, aliwan duara. Base ed Crucifixion in Antiquity, say labay ya ibaga na Griegon salitan stau·rosʹ et “sakey labat a poste. Ag-itan ontutukoy ed ‘krus.’” Say salitan xyʹlon ya inusar ed Gawa 5:30 et “sakey labat ya maptek a kiew odino poste ya uusaren na saray Romano ya pangipasakan ed saray kriminal [odino, saramay senentensiaan na ipapatey].” *
Inkonekta met na Biblia so paraan na impamatey ed si Jesus ed sakey a ganggan na saray Israelita nensaman. Oniay ibabaga na ganggan: “No walay toon nankasalanan a makanepegan na dusan ipapatey, tan sikatoy pinatey tan imbitay mo ed sakey a poste, . . . samay imbitay et insamba na Dios.” (Deuteronomio 21:22, 23) Atan so ganggan ya tutukoyen na Kristianon apostol ya si Pablo nen insulat to ya si Jesus et “nisamba imbes a sikatayo, ta nisulat: ‘Insamba so balang too ya impasak ed poste [xyʹlon].’” (Galacia 3:13) Nanengneng ed imbaga nen Pablo ya si Jesus et inatey ed sakey a poste—sakey a piraso na tabla.
“Pinatey da ya insabit da ed sakey a kiew.”
—Gawa 10:39, Say Biblia.
Kasin inusar na saray disipulo nen Jesus so krus pian dayewen so Dios tan isimbolo so Kristianismo?
NO ANTOY IBABAGA NA BIBLIA
Anggapoy nabasad Biblia ya saray inmunan Kristiano et angusar na krus bilang relihyoson simbolo. Imbes, saray Romano ed saman so angusar na krus bilang simbolo na saray dios da. Insan, manga 300 taon kayari impatey nen Jesus, inusar na Emperador na Roma ya si Constantine so krus bilang simbolo na saray sundalo to, tan ag-abayag et inusar met na “Kristianon” simbaan.
Lapud inusar na saray pagano odino saray aliwan Kristiano so krus pian dayewen iray dios da, kasin inusar met itan na saray disipulo nen Jesus pian dayewen so tuan Dios? Andi. Amta da ya nensaman ni et agla labay na Dios ya usaren ed panagdayew so “anggan anton simbolo,” tan bilang Kristiano et kaukolan dan ‘ibatikan so idolatriya.’ (Deuteronomio 4:15-19; 1 Corinto 10:14) “Say Dios et Espiritu” tan agtayo nanengneng. Kanian, saray inmunan Kristiano et ag-angusar na saray nanengneng ya bengatla tan simbolo pian ontulong ed sikaran makaasingger ed Dios. Imbes, indayew day Dios “diad espiritu,” ya igigiya na agnanengneng ya masanton espiritu. Tan sikatoy indayew dad “katuaan” ya base ed paraan ya aawaten na Dios ya walad Kasulatan.—Juan 4:24.
“Saray mandadayew ed Ama et mandayew ed sikato diad espiritu tan katuaan.”
—Juan 4:23.
Panon ya nipanengneng na saray Kristiano so dugan panagrespeto ed si Jesu-Kristo?
NO ANTOY IBABAGA NA TOTOO
“Duga labat ya pablien tan respetoen a maong so inusar pian nisalba tayo. . . . Siopaman ya idadayew toy imahen, idadayew to met so personan irerepresenta na satan.”—New Catholic Encyclopedia.
NO ANTOY IBABAGA NA BIBLIA
Papablien na saray Kristiano so ginawa nen Jesus, ta lapud impatey to et posiblin naperdona iray kasalanan da, sarag day makaasingger ed Dios, tan nawalaay bilay ya anggapoy anggaan. (Juan 3:16; Hebreo 10:19-22) Ag-ira ingganggan ya ipanengneng day respeto ed satan ya regalo diad pangusar na simbolo nen Jesus odino diad basta pangibaga labat ya manisia irad si Jesus, ta “say pananisia ya andian na saray gawa et inatey.” (Santiago 2:17) Kaukolan ya ipanengneng na saray Kristiano so pananisia rad si Jesus. Panon?
Oniay ibabaga na Biblia: “Say panangaro na Kristo so mamapakiwas ed sikami, lapud oniay konklusyon mi: say sakey a too et inatey parad amin . . . Saramay manbibilay et agla ra manbilay parad sarili ra, noagta parad samay sakey ya inatey lapud sikara tan pinaoli.” (2 Corinto 5:14, 15) Lapud baleg ya panangaro ya impanengneng na Kristo, napapakiwas iray Kristiano ya umanen so kabibilay da pian naalig day alimbawa to. Diad ontan a paraan, nipanengneng day dugan panagrespeto ed si Jesus nen say diad pangusar na relihyoso iran simbolo.
“Saya so linawa nen Amak, a balang sakey a mamidbir ed Anak tan mangipatnag na pananisia ed sikato et nawalaan na bilay ya andi-anggaan.”
—Juan 6:40.
^ par. 8 A Critical Lexicon and Concordance to the English and Greek New Testament, 11th Edition, nen Ethelbert W. Bullinger, pahina 818-819.


text:
Anapen so Tuan Kayamanan
“Mikaaro kayo diad panamegley na agmatunong iran kayamanan.”
KANSIONEN: 32, 154
1, 2. Akin et walan walay mairap-bilay ed sayan sistema na mundo?
SAY sistema na ekonomya natan et makapairap tan aliwan patas. Ngalngali agmakalmo na trabaho iray kabataan. Ipapalaran na arum so bilay da pian onalis ed mayaman a bansa. Dakel so mairap-bilay anggan diad saray maaligwas ya bansa. Say mayaman et lalon onyayaman tan say mairap et lalon maniirap. Base ed agano nin impantantiya, say kayamanan na totoon sankayamanan ed mundo, ya 1 porsiento na populasyon, et mipara ed pinan-iiban kayamanan na 99 porsiento na populasyon. Anggaman ag-itan naseguro, amta tayo ya binilyon so talagan maniirap, say arum balet et sobsobray kayamanan da ya agnaupot anggan pigaran henerasyon ni onlabas. Binidbir nen Jesus iyan aliwliwan nagagawa nen imbaga to: “Naynay yon nakakaiba ray mairap-bilay.” (Mar. 14:7) Akin et walay ontan ya pandumaan?
2 Amta nen Jesus ya say sistema na ekonomya natan et agmanguman anggad agni sinmabi so Panarian na Dios. Say masaol ya sistema na komersyo, ya irerepresenta na “saray negosyante” ya nabasad Apocalipsis 18:3, kaibay politika tan relihyon, et kabiangan na mundo nen Satanas. Anggaman saray totoo na Dios et agbalot mibibiang ed politika tan palson relihyon, maslak ed sikara et agda sigpot a napaliisan so mibiang ed komersyo na sayan mundo nen Satanas.
3. Anto ran tepet so pantongtongan tayo?
3 Bilang Kristiano, maabig no pannonotan tayo no antoy pangipapasen tayo ed sistema na komersyo natan. Tepetan tayoy sarili tayo: ‘Panon kon nausar iray materyal a kayarian ko pian ipanengneng koy katooran ed Dios? Panon kon nalimitaan so pibibiang ko ed komersyo na mundo? Anto ran eksperiensya so mangipapanengneng ya saray totoo na Dios et talagan manmamatalek ed sikato diad mairap iran kipapasen?’
ILUSTRASYON ED AGMATUNONG YA MANAG-ASIKASO
4, 5. (a) Antoy agawa ed samay manag-asikaso diad ilustrasyon nen Jesus? (b) Antoy imbilin nen Jesus ed saray patumbok to?
4 Basaen so Lucas 16:1-9. Say ilustrasyon nen Jesus nipaakar ed agmatunong ya manag-asikaso et pannonoten to tayo. Nen apalsaan ya mandadarak so manag-asikaso, sikatoy kinmiwas a “marundunong” pian “mikaaro” tan akatulong itan ed sikato nen inekal ya manag-asikaso. * Siempre, ag-ipapaseseg nen Jesus ed saray disipulo to ya manggawa ray agmatunong, odino aliwa, pian nabilay ed sayan mundo. Saray manggagawa na ontan et tinawag ton “anak na sayan sistema na mundo,” balet inusar to iyan ilustrasyon pian ibangat so sakey a leksion.
5 Amta nen Jesus ya singa samay manag-asikaso ya walad mairap a situasyon, maslak ed saray patumbok to et kaukolan day mananap na pambilay ed sayan aliwan patas a komersyo na mundo. Kanian binilin to ra: “Mikaaro kayo diad panamegley na agmatunong iran kayamanan, pian anggano naupot iratan et awaten da kayo [si Jehova tan Jesus] ed andi-anggaan iran ayaman.” Antoy naaralan tayo ed sayan imbaga nen Jesus?
6. Panon tayon amta ya say sistema na komersyo natan et agkabiangan na gagala na Dios?
6 Anggano ag-impaliwawa nen Jesus no akin ya tinawag to ya “agmatunong” iray kayamanan, ipapanengneng na Biblia ya say komersyo et agkabiangan na gagala na Dios. Intarya nen Jehova so amin a pankaukolan nen Adan tan Eva diad Eden. (Gen. 2:15, 16) Nen inmunan siglo, sanen naawat na kongregasyon na saray alanaan so masanton espiritu, “anggapon balot so mangibabaga a kayarian ton bukor so antokaman a walad sikato, noagta innabang dad balang sakey so amin a walad sikara.” (Gawa 4:32) Tinukoy met nen propeta Isaias so panaon sano panliketan la na amin a totoo iray produkto na dalin. (Isa. 25:6-9; 65:21, 22) Balet legan ya agni itan sinmabi, saray patumbok nen Jesus et kaukolan ya magmaliw a “marundunong” ed pananap na pambilay diad pangusar da ed “agmatunong iran kayamanan” na sayan mundo legan dan gagawaen so panlabayan na Dios.
MAGMALIW A MARUNONG ED PANGUSAR NA AGMATUNONG IRAN KAYAMANAN
7. Anton simbawa so naromog ed Lucas 16:10-13?
7 Basaen so Lucas 16:10-13. Samay manag-asikaso ed ilustrasyon nen Jesus et akikaaro parad sarili ton pankaabigan. Balet, pinaseseg nen Jesus iray patumbok to ya mikaaro ira ed sikato tan ed si Jehova aliwan parad sarili ra. Diad tinmumbok iran bersikulo kayari na ilustrasyon, say pangusar na “agmatunong iran kayamanan” et inkonekta ed pagmaliw tayon napanmatalkan. Say punto nen Jesus et sarag tayon “ipanengneng a napanmatalkan” itayo diad paraan na pangusar tayod sarayan kayamanan ya wala lad sikatayo. Panon?
8, 9. Mangiter na alimbawa no panon ya ipapanengneng na arum ya agagi a napanmatalkan ira ed panguusar day agmatunong iran kayamanan.
8 Say sakey a paraan pian nipanengneng tayon napanmatalkan itayo ed panguusar ed materyal iran bengatla et diad pandonasyon parad sankamundoan ya kimey a panagpulong ya impasakbay nen Jesus ya nagawa. (Mat. 24:14) Walay ugaw a bii diad India ya walay melag ya alkansia to tan pepelagpelagan to na barya, ya agla ingen mangasaliw na gakgalaw. Nen napno lay alkansia to, indonasyon to itan pian nausar ed panagpulong a kimey. Wala met so sakey a brother ed India ya walay taneman toy niyog tan nandonasyon na dakdakel a niyog diad Malayalam remote translation office. Imbaga to ya siansia lan mangasaliw iray niyog, mas makatulong no niyog lay idonasyon to imbes ya kuarta. Talagan sikatoy marunong. Saray agagi met ed Greece et regular ya mandodonasyon na olive oil, keso, tan arum nin naakan parad pamilyan Bethel.
9 Sakey a brother a nanlapud Sri Lanka, a manaayam lad arum a bansa, et papausar to ray kayarian to parad aral tan asemblea tan tuloyan na saray walad full-time. Sakripisyo itan parad samay brother, balet baleg a tulong ed saray mairap ya agagi. Diad bansa ya pepegetan so kimey tayo, wala ray agagin papausar day abung da bilang Kingdom Hall, kanian walay pasen a pantitiponan na dakel a payunir tan arum ni ya daiset so pundo ra pian agla ra masyadon manggastos.
10. Anto ray bendisyon ya nanaawat tayo no maiter tayo?
10 Ipapanengneng na saratan ya alimbawa ya saray lingkor na Dios et “napanmatalkan ed daiset,” diad panguusar da ed materyal iran kayamanan ya agtanto importante kompara ed espiritual iran kayamanan. (Luc. 16:10) Antoy nalilikna na sarayan kakaaro nen Jehova ed pansasakripisyo da? Amta ra ya no maiter ira, naromog day “tuan” kayamanan. (Luc. 16:11) Sakey a sister ya regular a mandodonasyon parad kimey ed Panarian so angibaga na bendisyon ya nanaawat to: “Nen nagmaliw ak ya maiter, aliknak ya walay nikaduman agawad siak diad inlabas na saray taon. Anengneng ko ya no diman ak mas maiter ed materyal, diman ak mas mabunlok nipaakar ed panagtratok ed arum. Nagmaliw ak ya mas mabunlok ed panamerdona, panag-anos ed arum, tan mas mainomay ko lay mangawat na simbawa tan pakadismayaan.” Naamtaan na dakel a say pagmaliw a maiter et makapayaman ed espiritual.
11. (a) Akin ya nipanengneng tayon “marundunong” itayo no maiter tayo? (b) Panon ya nagagawa so pampapara na pundo diad saray lingkor na Dios? (Nengnengen so litratod gapo na artikulo.)
11 Walay sakey nin paraan pian nipanengneng ya “marundunong” itayo diad panguusar tayo na saray materyal a kayarian tayo pian nasuportaan so kimey parad Panarian. Sarag tayon tulongan so arum no wala tayod kipapasen. Saramay dakel so kayarian da balet ag-ira makapanlingkor ya full-time odino makaonla ed bansa ya baleg so pankaukolan et naliliketan lapud amta ran nasusuportaan so ministeryo na arum panamegley na donasyon da. (Pro. 19:17) Panamegley na saray boluntaryon donasyon, nasusuplayan na literatura tan nasusuportaan so panagpulong a kimey ed saray teritoryan dakel so mairap-bilay balet maaligwas ed espiritual. Diad sarayan bansa, a singa diad Congo, Madagascar, tan Rwanda, pigaran taon ya saray agagi et kaukolan day manpili no dinan so saliwen da, no kasin naakan na pamilya ra odino Biblia, ya no maminsan say bili to et miparad sakey simba o sakey bulan a sueldo. Balet panamegley na donasyon na dakel tan pampapara na pundo, ya ‘saray sulok na arum et mamapano ed kulang na arum,’ nagagawaan na organisasyon nen Jehova so panagpatalos na Biblia tan naiikdan na libren kopya so kada membro na pamilya ontan met iray iyaaralan na Biblia a nanaerasan ed espiritual. (Basaen so 2 Corinto 8:13-15.) Kanian saramay mangiiter tan mangaawat et magmamaliw a kaaro nen Jehova.
LIMITAAN SO PIBIANG ED KOMERSYO NA MUNDO
12. Panon ya impanengneng nen Abraham a sikatoy manmamatalek ed Dios?
12 Say sakey nin paraan pian magmaliw itayon kaaro nen Jehova et no limitaan tayo so pibiang ed komersyo na mundo tan anamoten tayoy kipapasen tayo pian anapen so “tuan” kayamanan. Si Abraham, ya mabiskeg so pananisia to, et inunor toy ganggan ya taynanan so maaligwas a syudad ya Ur pian manayam ed tolda lapud labay toy magmaliw a kaaro nen Jehova. (Heb. 11:8-10) Sikatoy lanang ya manmamatalek ed Dios bilang Lapuan na tuan kayamanan tan agto inyuna so materyal iran bengatla, a saya et mangipatnag na kakulangan na panagmatalek. (Gen. 14:22, 23) Impaseseg nen Jesus iyan klase na pananisia nen imbaga tod sakey ya mayaman a laki: “No labay mon anggapoy kulang ed sika, la ka tan ilakom iray kaykayarian mo tan iter mod saray mairap-bilay, tan nawalaan kay kayamanan ed tawen; tan gala, magmaliw kan patumbok ko.” (Mat. 19:21) Anggapo ed satan ya laki so pananisian singa ed si Abraham, balet wala ray arum ya impanengneng dan manmamatalek irad Dios.
13. (a) Antoy imbilin nen Pablo ed si Timoteo? (b) Panon tayon niyaplika natan so bilin nen Pablo?
13 Si Timoteo et mabiskeg so pananisia to. Kayarin tinawag nen Pablo si Timoteo ya “maong a sundalo nen Kristo Jesus,” imbaga to: “Anggapoy sundalo a legan a walad serbisyo et mibibiang ed pananap na pambilay, pian nagamoran toy panangabobon na samay angilistad sikato bilang sundalo.” (2 Tim. 2:3, 4) Saray patumbok nen Jesus natan, kaiba lay masulok a sakey milyon ya walad full-time, et uunoren da iyan bilin nen Pablo anggad iyabuloy na kipapasen da. Ag-ira manpapatukso ed saray advertisement tan ed mundo, ya sankanonot da iyan prinsipyo: “Say akautang et aripen na samay amautang.” (Pro. 22:7) Labalabay nen Satanas ya upoten tayoy panaon tan biskeg tayo pian magmaliw tayon aripen na komersyo na mundo to. Ompan lapud saray arum ya desisyon tayo et pigay taon tayon nalubog ed utang. Nayarin manproblema tayo ed pinansyal lapud baleg ya pepelagan parad abung, edukasyon, mablin luluganan, odino baleg ya gastos ed engranden kasal. Ipapanengneng tayon marundunong tayo no papasimplien tayoy bilay tayo tan iiwasan tayoy onutang tan manggastos na baleg pian mansiansia tayon aripen na Dios imbes ya naaripen na sayan sistema na komersyo.
14. Antoy nepeg ya determinasyon tayo? Mangiter na alimbawa.
14 Pian napansiansian simpli so bilay tayo, kaukolan tayon iyuna iray mas importante. Walay sanasawa ya baleg so negosyo da. Balet lapud labay day makapawil ed full-time ya panaglingkor, inlako day negosyo da, pati say baloto da tan arum nin gamit da. Insan ira namboluntaryo ed konstruksion na world headquarters ed Warwick, New York. Say balibalin bendisyon ya naawat na sayan sanasawa et akapanlingkor ira ed Bethel kaibay anak dan bii tan manugang da, tan pigay simba da met ya akaiba iray ateng na asawan laki ya namboluntaryo met ed Warwick. Wala met so payunir ya sister diad Colorado, U.S.A., ya akalmo na part-time ya trabaho ed banko. Agustoan na saray staff so trabaho to kanian naopresian ya mantrabaho na full-time ya triple so sueldo. Balet agto inawat itan lapud labay toy mansiansian akapokus ed ministeryo to. Pigara labat iyan alimbawa na dakel ya impansakripisyo na saray lingkor nen Jehova. Say ontan ya determinasyon tayon iyuna so Panarian et mangipapanengneng ya say pikakaaro ed Dios tan saray espiritual a kayamanan et talagan mas papablien tayo nen say antokaman ya niiter na komersyo na mundo.
SANO NAUPOT LA IRAY MATERYAL A KAYAMANAN
15. Anton kayamanan so makapangiter na tuan liket?
15 Agto labay ya ibagan no mayaman tayo ed materyal et bebendisyonan itayo la na Dios. Balet bebendisyonan nen Jehova iray “mayaman ed saray maabig a gawa.” (Basaen so 1 Timoteo 6:17-19.) Alimbawa, nen naamtaan nen Lucia * ya walay baleg a pankaukolan ed Albania, sikatoy inmalis diman manlapud Italy nen 1993. Anggapoy pansuporta tod sarili to balet sigpot a nanmatalek ed si Jehova. Inaral ton maong so lenguahen Albanian tan masulok ya 60 so atulongan to ya manpabautismo. Maslak ed saray totoo na Dios et nayarin aliwan ontan kaaligwas so teritorya da. Balet antokaman so gagawaen tayo pian tulongan so arum ya naromog day dalan ya mamaarap ed bilay tan mansiansia ra ditan et seguradon mabmabli ed sikatayo tan ed sikara ya anggad angga.
16. (a) Antoy magano lan nagawa ed komersyo na sayan mundo? (b) Lapud amta tayoy nagawa ed arapen, antoy nepeg ya pangipasen tayo ed materyal a kayamanan?
16 Say imbaga nen Jesus et “anggano naupot iratan [saray agmatunong a kayamanan],” aliwan “no naupot iratan.” (Luc. 16:9) Diad sayan kaunoran iran agew et wala ray naba-bankrupt ya banko tan ombabagsak so ekonomya, balet baliwala iratan no ikompara ed magano lan nagawa ya apektaen toy interon mundo. Seguradon ombagsak so interon sistema nen Satanas
17, 18. Antoy ipaparaan na Dios parad saray kakaaro to?
17 No onsabi lay Panarian na Dios, agtayo la kaukolan so man-renta odino onutang, libre tan dakdakel lay naakan, tan anggapo lay panggastosan tayon sakit tan tambal. Na-enjoy lan maong na kakaaro nen Jehova so amin ya produkto na dalin. Magmaliw labat lan parakep iray balitok, pilak, tan mablin bato, aliwan parad pampayaman. Saray maabig a klase na kiew, bato, tan metal et libre lan nausar ed pampaalagey na balibali iran abung. Tulongan itayo na kakaaro tayo lapud labay da, aliwan lapud kuarta. Magmaliw lan kabiangan na bilay tayo so paniiteran na saray produkto na dalin.
18 Pigara labat iya ed saray mabmablin tawir ya naawat na saramay mikakaaro ed si Jehova tan si Jesus. Agnaparaan ya liket so nalikna na saray mandadayew ed si Jehova diad dalin sano narengel da iyan ibaga nen Jesus: “Gali dia, sikayo ran benendisyonan nen Amak, tawir yoy Panarian ya imparaan ed sikayo manlapu lad inkiletneg na mundo.”
^ par. 4 Ag-imbaga nen Jesus no kasin tua may akusasyon. Say Griegon salita ya impatalos ya “apalsaan” diad Lucas 16:1 et nayarin mangipanengneng ya dineralan labat imay manag-asikaso. Balet say nampokusan nen Jesus et aliwan say rason na impangekal ed manag-asikaso, noagta say inkiwas to.
^ par. 15 Nabasa so istoryay bilay nen Lucia Moussanett diad Hunyo 22, 2003, ya isyu na Awake!, p. 18-22.


text:
Innabang na saray disipulo iray kayarian da (32-37)
4 Legan a mansasalitay Pedro tan Juan ed saray totoo, dinago ira na saray saserdote, say kapitan ed templo, tan saray Saduceo.+2 Asanokan ira lapud ibabangat na saray apostol iray totoo tan ipapakabat da so inkioli nen Jesus manlapud inaatey.*+3 Kanian inerel* tan impriso da ra+ anggad tinmumbok ya agew, ta labi lad saman.4 Balet anisia so dakel ed saramay dinmengel ed paliwawa ra, tan say bilang na lalaki et asabi toy manga 5,000.+5 Diad tinmumbok ya agew et nantitipon ed Jerusalem iray manuley, saray mamatatken, tan saray eskriba ra,6 a kaibay Anas+ a manunan saserdote, si Caifas,+ Juan, Alejandro, tan amin a kakanayon na manunan saserdote.7 Pinaalagey day Pedro tan Juan ed pegley tan tinepetan da ra: “Diad anton pakayari odino diad siopan ngaran a ginawa yo iya?”8 Diad saman et inkuan ed sikara nen Pedro, a napno na masanton espiritu:+“Sikayo ran manuley na totoo tan mamatatken,9 no uusisaen yo kami natan nipaakar ed maong a ginawa mi ed sakey a toon lupoy,+ tan labay yon naamtaan no siopay amaabig ed sayan too,10 amtaen yo komon tan amin a totoo na Israel, ya inmabig iyan laki ya akaalagey ed arapan yo diad ngaran nen Jesu-Kristo a Nazareno,+ ya impasak yod poste+ balet pinaoli na Dios manlapud inaatey.+11 Saya so ‘bato ya impasen yon anggapoy kakanaan, sikayo ran managpaalagey, balet nagmaliw a manunan bato ed suyok.’*+12 Sakey ni, anggapo lay arum a panlapuan na kililiktar, ta anggapoy sananey a ngaran+ diad silong na tawen a niiter ed saray totoo pian nilaban itayo.”+13 Natan sanen anengneng day inkaprangka* nen Pedro tan Juan, tan atebek da ya abebay-aral* tan ordinaryo iran totoo,+ mankelkelaw ira. Tan abidbir da ra a kakaiba ira nen Jesus nensaman.+14 Anggapo lay niyebat dad saya+ legan a sankanengneng da imay apaabig a laki a kaiba ran akaalagey.+15 Kanian pinapaway da ra ed Sanhedrin, tan nantetepetan ira,16 ya inkuan da: “Antoy gawaen tayod sarayan totoo?+ Lapud nanggawa ray sakey a nikadkaduman tanda, a saya so anengneng na amin a manaayam ed Jerusalem,+ tan agtayo itan niburi.17 Pian agla iya onkayat ed arum a totoo, pagyawen tayo ra tan ibaga tayon agda lan balot itotongtong iyan ngaran* ed anggan siopa.”+18 Diad saman et tinawag da ra tan binilin da ra ya agda lan balot itongtong odino ibangat so nipaakar ed ngaran nen Jesus.19 Balet inmebat si Pedro tan Juan: “Sikayo so mangukom no kasin duga ed pakanengneng na Dios so idengel ed sikayo imbes a diad Dios.20 Balet parad sikami, agkami nayarin ontundan mansalita nipaakar ed saray anengneng tan nadngel mi.”+21 Kanian kayari da ran pinagyaw lamet, imbulos da la ra lapud anggapon balot so aromog dan panusaan ed sikara tan natatakot irad saray totoo,+ ta idadayew dan amin so Dios lapud samay agawa.22 Samay lakin apaabig ed sayan milagro* et mantaon lay masulok ya 40.23 Sanen nibulos la ra, linma ra ed saray kapananisiaan da tan imbalita da ray imbagad sikara na saray manunan saserdote tan mamatatken.24 Sanen nadngel da iya, nankakasakey iran nampikasi ed Dios tan inkuan da:“Soberanon Katawan, sika so nanggawa na tawen tan say dalin tan say dayat tan amin a bengatlan walad saratan,+25 tan diad masanton espiritu et sinalitam ed panamegley na ama min David,+ a lingkor mo: ‘Akin et nagogonigon iray nasyon tan dadalepdepen na saray totoo iray andi-kakanaan?26 Tinmalindeg iray arari na dalin tan nankasakey iray manuley sumpad si Jehova* tan ed samay nilanaan to.’*+27 Ta tuan agawa iraya sanen nankakasakey ed sayan syudad si Herodes tan si Poncio Pilato+ pati saray totoo na saray nasyon tan saray totoo na Israel sumpad masanton lingkor mo a si Jesus, a nilanaan mo,+28 pian gawaen da ray impasakbay mo. Agawa iraya lapud pakapanyarim tan mitunosan itan ed gagalam.+29 Tan natan, Jehova,* imanom iray panamagyaw da, tan ikdan mo komon na pakpel iray ariripen mo pian nitultuloy min niyabawag so salitam,30 tan iyunat mo komon a naynay so limam pian nagawaan mi so panagpaabig tan saray tanda tan pakelaw+ diad panamegley na ngaran na masanton lingkor mo a Jesus.”+31 Tan sanen asumpal la ran nampikasin masimoon, yinmegyeg so pasen a nantitiponan da, tan napno ran amin na masanton espiritu+ tan makmakpel dan inyabawag so salita na Dios.+32 Sakey ni, dakel ed saramay anisia et nankakasakey ed puso tan kamarerwa,* tan anggapon balot so mangibabaga a kayarian ton bukor so antokaman a walad sikato, noagta innabang dad balang sakey so amin a walad sikara.+33 Tan diad mabisbiskeg a paraan et nantultuloy a nantasi iray apostol nipaakar ed inkioli na Katawan a Jesus,+ tan walad sikaran amin so daakan ya agnaparaan a kaabigan.34 Diad tua, anggapoy anggan sakey ed sikara a mankaukolan,+ ta amin iramay walaan na kaumaan odino kaabungan et ilalako da iratan tan aawiten da ray nanlakoan da,35 tan iyaakar da iratan ed saray apostol.+ Insan bubunogan na saray apostol so kada sakey unong ed pankaukolan to.+36 Kanian si Jose a Levitan taga Ciprus, a tinawag met na saray apostol a Bernabe+ (a mankabaliksay, “Anak na Ligliwa”),37 et angilako na dalin to tan inyakar tod saray apostol so kuarta.+
Saray paimano ed leksab
^ Odino “so kioli manlapud inaatey a singa agawa ed si Jesus.”


text:
Saray matunong et manbilay ya andi-anggaan diad dalin (29)
Salmo nen David.א [Aleph]37 Agka onsyosyodot lapud saray mauges a totooTan agmo iibegan iramay manggagaway makapuy.+2 Singa ra dika a magangganon namagaan+Tan singa ra balon tubon dika a mainomay a nalenes.ב [Beth]3 Manmatalek kad si Jehova tan manggawa kay maong;+Manayam kad dalin, tan kiwas ka a matoor.+4 Manliket kan maong ed si Jehova,Tan iter tod sika iray pirawat na pusom.ג [Gimel]5 Ipiam ed si Jehova so dalan mo;+Manmatalek kad sikato, tan sikatoy onkiwas parad sika.+6 Say inkatunong mo et pasindagen to a singa liwawad kabuasan,Tan say inkahustisyam a singa agew no ugto.ד [Daleth]7 Mandeen ka labat ed arapan nen JehovaTan mananos kan manalagar ed sikato.+Agka onsyosyodot ed samay tooA nagagawaan to ray pakana to.+ה [He]8 Tundaan moy manpasnok tan paliisan moy onsanok;+Agka onsyosyodot tan onggapon manggaway kaugsan.*9 Ta saray mauges a totoo et naandi,+Balet saramay maniilalo ed si Jehova et tawiren day dalin.+ו [Waw]10 Agmanbayag et anggapo lay mauges;+Nengnengen moy kawalaan da,Et anggapo la ra.+11 Balet saray mauyamo et tawiren day dalin,+Tan manliket iran maong ed agnaparaan a kareenan.+ז [Zayin]12 Say mauges a too et manplaplano sumpad matunong;+Ingangayet to ray ngipen to ed sikato.13 Balet sikatoy elekan nen Jehova,Ta amta To a sikatoy mangangga.+ח [Heth]14 Saray mauges et uuyosen da ray espada ra tan pipinaten da ray pana raPian itumba da imay nalalames tan mairap-bilay,Pian pateyen da iramay maptek so dalan da.15 Balet say mismon puso ra so naduyok na espada ra;+Naputer iray pana ra.ט [Teth]16 Magmaong ni daiset a walad matunongNen say daakan a walad dakel a mauges.+17 Ta saray taklay na mauges et naputer,Balet tulongan nen Jehova so matunong.י [Yod]18 Amta nen Jehova so dadalanen na saray andiay pakabalawan,*Tan say tawir da et mansiansia ya anggad angga.+19 Ag-ira niiyan ed kababaingan diad panaon na desyang;Nawalaan iray daakan diad panaon na eras.כ [Kaph]20 Balet saray mauges et naderal;+Saray kabusol nen Jehova et naandi a singa saray balibalin panagpastolan;Naandi ran singa asewek.ל [Lamed]21 Say mauges et onuutang tan agmanbabayar,Balet say matunong et mabunlok* tan maiter.+22 Saramay benendisyonan na Dios et tawiren day dalin,Balet saramay insamba To et naandi.+מ [Mem]23 Igigiya* nen Jehova iray kupbang na sakey a too+Sano panliliketan To so dalan to.+24 Anggan sikatoy natumba et agnipasubsob,+Ta sikatoy susuportaan nen Jehova diad lima.*+נ [Nun]25 Nensaman et ugaw ak ni tan natan et matatken ak la,Balet anggapo ni anengneng kon matunong ya apaulyan,+Odino saray ananak to a mipapayabol na naakan.+26 Sikatoy naynay a manpapautang a mabulbulos,+Tan saray ananak to et mangawat na bendisyon.ס [Samekh]27 Ipulisay moy kaugsan tan manggawa kay kamaongan,+Et manayam kad dalin diad andi-anggaan.28 Ta aaroen nen Jehova so hustisya,Tan agto paulyanan iray matoor ed sikato.+ע [Ayin]Nasalimbengan ira lawas;+Balet say kailalakan na saray mauges et naandi.+29 Saray matunong et tawiren day dalin,+Tan manbilay ira ditan diad andi-anggaan.+פ [Pe]30 Say sangi na matunong et manginanabang na karunongan,*Tan say itotongtong na dila to et hustisya.+31 Say ganggan na Dios to et walad puso to;+Ag-onkapuy iray sali to.+צ [Tsade]32 Babantayan na mauges so matunong,A manaanap na pankanawnawan napatey to.33 Balet say matunong et agpaulyanan nen Jehova ed lima na mauges+Tan agto ipasen a nankasalanan sano sikatoy uukomen.+ק [Qoph]34 Manilalo kad si Jehova tan tumbok moy dalan to,Tan itandoro to ka tan tawiren moy dalin.Sano naderal so mauges,+ nanengneng mo itan.+ר [Resh]35 Anengneng koy toon maruksa tan maugesYa ombubulaslas a singa masalompapak a kiew diad dalin ya akataneman to.+36 Balet sikatoy biglan naandi tan anggapo la;+Inanap-anap ko, tan agla naromog.+ש [Sin]37 Imanom pa so toon andiay pakabalawan,*Tan agmo aalisan na mata so maptek,+Ta say pansumpalan na satan a too et kareenan.+38 Balet amin a makasalanan et naderal;Say pansumpalan na mauges a totoo et kadederal.+ת [Taw]39 Si Jehova so mangililiktar ed matunong;+Sikato so panag-amotan da diad panaon na gonigon.+40 Sikaray tulongan nen Jehova tan iliktar to ra.+Iliktar to ra ed mauges tan isalba to ra,Lapud pasasalimbengan irad sikato.+
Saray paimano ed leksab
^ Odino posiblin, “Agka onsyosyodot, ta pakasakitan mo labat itan.”
^ Literal, “iray agew na samay andiay pakabalawan.”


text:
Kasin Rerespetoen na Saray Tasi nen Jehova so Arum a Relihyon?
Uunoren mi simbawa na Biblia ya “
igalang yo so amin a totoo”—antokaman so relihyon da. (1 Pedro 2:17) Singa bilang, diad arum a bansa, nilibo iray Tasi nen Jehova. Balet, agmi susugsogan iray walad gobierno odino saray manggagaway ley ya istriktoan odino ibawal so kimey na arum a relihyon. Agkami met mangikakampanya na saray ley a mangipilit na saray papanisiaan mi ed totoo. Imbes, ipapanengneng mi respeto ed arum a singa panagrespeto dad sikami.—Mateo 7:12.


text:
TEPET NA SARAY KABATAAN
Panon Kon Arapen so Panmarmarikit o Pambalbalolaki?
“Parad bibii, aliwan enjoy so puberty. Mairap itan, feeling mo et marutak ka, agmo amtay isipen mo—singa amin et aliwliwa!”—Oksana.
“No arum et maliket ak, insan biglan maermen ak. Agko amta no normal itan ed lalaki, pero ontan so nagagawad siak.”—Brian.
Diad panmarmarikit o pambalbalolaki et singa ka akalugan ed roller coaster—eksayting pero makapataktakot! Panon mon arapen itan?
Anto so panmarmarikit o pambalbalolaki?
Say panmarmarikit o pambalbalolaki et panaon ed bilay ya dalanen na laman tan emosyon mo ya anggad magmaliw kan adulto. Diad satan, wala ray naeksperiensyam ya pananguman ed laman tan hormones mo ya iprepara to ka parad pananak.
Andi, agto labay ya ibagan ready ka lan magmaliw ya ateng. Imbes, sign labat itan ya aliwa ka lan ugaw, kanian ompan eksayted ka pero maermen met.
Quiz: Parad sika, diad anton edad normal ya onggagapo so panmarmarikit o pambalbalolaki?
8
9
10
11
12
13
14
15
16
Ebat: Amin iratan et ipapasen ya normal ya edad no kapigan onggagapo so panmarmarikit o pambalbalolaki.
Kanian agka dapat masyadon manaburido no asingger lad 15 so taon mo pero agmo ni naeeksperiensya itan—odino anggapo ni samploy taon mo pero naeekperiensyam la itan. Say panmarmarikit o pambalbalolaki et walay tutumboken ton panaon ya agmo kontrolado.
Pananguman ed laman
Nayarin say talagan sankanengneng ya pananguman ed sika et say ibaleg. Pero say problema, agmanbabansag ya ombaleg so amin ya parte na laman mo. Kanian agka nabibigla no singa aliwan lanang so ikikiwas mo. Onsabi so panaon ya onayos lanlamang itan.
Nia ray pigaran pananguman ed laman diad panmarmarikit o pambalbalolaki.
Diad pambalbalolaki:
Ombaleg iray sex organs
Ontubo iray bago ed kilikili, sex organs, tan diad lupa
Manguman so boses
Erection tan wet dreams
Diad panmarmarikit:
Ombaleg so suso
Ontubo iray bago ed kilikili tan sex organs
Unonan regla
Diad panmarmarikit o pambalbalolaki:
Walay body odor lapud linget tan bakterya.
Tip: Sarag mon kontrolen so body odor no lanang kan manames tan mangusar na deodorant odino antiperspirant.
Kamuro, lapud bakterya ya a-trap ed saray oil gland.
Tip: Aliwan mainomay ya nakontrol so kamuro, pero makatulong no lanang kan mandilamos tan mangusar kay skin cleanser.
Pananguman ed emosyon
Say biglan pananguman ed hormones ya manresulta ed pananguman ed laman et walay epekto tod emosyon mo. Nayari ni ingen ya manguman-uman so mood mo.
“No arum et onaakis ka, insan diad ontumbok ya agew OK ka la. No arum et naaasar ka, insan biglan akakulong ka lad kuartom lapud nadi-depress ka.”
—Oksana.
Dakel ya manmarmarikit tan manbalbalolaki so masyadon conscious ed sarili da, ya singano amin et akanengneng ed sikara tan huhusgaan da ra. Insan makaarum ni ed satan so maples ya panguuman na itsuram!
“Nen ombabaleg ak la, sasadyaen koy onyuko tan mansulong na angkakabaleg ya t-shirt. Anggano amtak no akin ya manguuman so laman ko, agak komportable tan nababaingan ak. Dumay naliliknak.”—Janice.
Nayarin say sankabalegan ya pananguman ya naeksperiensyam et say panguman na pakanengneng mo ed agmo kaparan laki o bii.
“Agko la iisipen ya makapaasar so amin ya lalaki. Wala la ray crush ko, tan aliwa met manayan mauges so na-in love. Say pantotongtongan min lanang et no siopay crush mi.”—Alexis.
Diad panmarmarikit o pambalbalolaki, wala ray kabataan ya say nagugustoan da et kapara dan laki o bii. No ontan so naliliknam, agmo iisipen ya bakla o tomboy ka. Dakel so kabataan ya nanaekal lanlamang itan ya liknaan da diad ilalabas na panaon.
“Lanang kon ikokomparay sarilik ed arum a lalaki, kanian akalikna ak laingen na panggusto ed sikara. Nen balolaki ak la, insan ak labat akalikna na panggusto ed bibii. Say naliliknak ya panggusto ed saray lalaki et nakal la.”—Alan.
No antoy nagawaan mo
Dapat positibo ka. Diad panmarmarikit o pambalbalolaki et wala ray pananguman ed laman tan emosyon ya kailangan mon dalanen. Nayari ni ingen ya onkasil so liknaan mo ed saray imbaga nen salmistan David, ya kuan to: “Diad makapadinayew a paraan et makapakelkelaw so inkagawak.”—Salmo 139:14.
Agmo ikokomparay sarilim ed arum, tan agka manpopokus ed itsuram. Ibabaga na Biblia: “Say Dios et aliwan singa too ya onnenengneng ed akinpaway ya itsura, noagta si Jehova et onnenengneng ed puso.”—1 Samuel 16:7.
Dapat ya walay dugan exercise tan painawam. No dugay ugip mo, makatulong itan pian agka mainomay ya naasar, agka masyadon na-stress, tan na-depress.
Agmo papanisiaan so amin ya negatibon nononoten mod sarilim. Talaga kasin amin et akanengneng ed sika? Anggan wala ray ibabaga na arum ed ibabaleg mo, agmo la masyadon papansinen. Ibabaga na Biblia: “Agmo iimanoen so amin ya ibabaga na totoo.”—Eclesiastes 7:21.
Aralen ya kontrolen so nalilikna ed sex pian agmo itan nagawaan. Ibabaga na Biblia: “Ibatikan yoy seksual ya imoralidad! . . . Samay manggagawa na seksual ya imoralidad et mankakasalanan ed dilin laman to.”—1 Corinto 6:18.
Mitongtong ed sakey ed saray ateng mo odino ed pantitiwalaan mon adulto. Nayarin makapabaing itan diad unaan. Balet sulit itan lapud naawat mon tulong.—Proverbio 17:17.
Say leksion: Aliwan mainomay so panmarmarikit o pambalbalolaki. Balet lapud satan et ombaleg ka—aliwa labat ya diad pisikal noagta diad mental, emosyonal, tan espiritual.—1 Samuel 2:26.


text:
Home Metro Manila Antike (1) Batangas (2) Bulakan (7) Hilagang Dabaw (1) Hilagang Lanaw (1) Kabite (29) Kanlurang Mindoro (2) Kanlurang Negros (3) Katandwanes (1) Keson (31) La Unyon (1) Laguna (13) Magindanaw (2) Metro Manila (84) Palawan (1) Pampanga (2) Pangasinan (6) Rizal (4) Romblon (14) Samar (1) Sambales (1) Sambuwangga Sibugay (1) Sebu (19) Silangang Misamis (1) Tarlak (1) Timog Sambuwangga (1) Santa Mesa Binondo Caloocan City of Manila Makati Malabon Malate Malinta Manila Metro Manila Muntinlupa City Parañaque Pasay Pasig Quezon City San Juan Santa Cruz Santa Mesa Santol Valenzuela | Search: Metal Manufactures
Sort by
Filtered By
Related services


text:
Pangusar ed JW.ORG
Pian nausar ya maong so jw.org, aralen iray feature to.
Pananap na Publikasyon
Mananap na publikasyon ya tumboken iraya. Aralen no panon toy mananap na title, isyu na magasin, available ya format, o espesipikon karga diad jw.org.
Anapen so Karga ed Sananey ya Lenguahe
Aralen no panon ya salatan so lenguahe na site, nengnengen so webpage, o anapen so publikasyon ed sananey a lenguahe.
Pangusar ed JW.ORG Diad Gadyet
Aralen no panon toy makaonlad saray menu, publikasyon, tan Biblia online, odino ondengel na audio track na artikulo.
Anapen so Karga ed Sign Language
Saray paraan pian anapen iray publikasyon ed sign language tan manpili na sign language.
Usaren so “Mangansion a Malikeliket” Parad si Jehova
Aralen no panon ya usaren so amin ya available ya digital format na songbook tayo.
Mabetbet ya Itetepet—JW.ORG
Anapen iray ebat ed saray mabetbet ya itetepet.


text:
So podi na rk o Allah, a so Khirk ko nganin a zisii ko manga langit go so nganin a zisii ko lopa: Go rk Iyan so podi ko akhirat: Go Skaniyan so Mawngangn, a Kaip.
Katawan Iyan so pphakasold ko lopa, go so pphakambowat a phoon rkaniyan; go so pphakatoron a phoon ko langit, go so pphakapanik ko sold iyan. Na Skaniyan so Makalimoon, a Manapi.
Na pitharo o siran a miyamangongkir a:"Di rktano phakatalingoma so bangkit": Tharoang ka:"Oway na! Ibt ko Kadnan ko, ka mataan a phakatalingoma rkano dn; - a Matao ko migagaib; - da a makaphagma on a timbang bo o ssrm sii ko manga langit, go da sii ko lopa: Go da a mayto a di giyoto, go da a mala, a ba di matatago ko kitab a mapayag:
Kagiya a mbalasan Iyan so miyamaratiyaya, go pinggalbk iran so manga pipiya: Siran man na adn a bagian iran a maap, go pagpr a mapiya."
Na so miyamanamar (mrn) ko manga ayat Ami, a rorompisan iran; na siran man na adn a bagian iran a siksa, - a pd ko sangat a siksa a malipds.
Na katawan o siran a piyamgan ko katao so initoron rka a phoon ko Kadnan ka a skaniyan so bnar, go makapnggonanao ko lalan o (Allah a) Mabagr, a Pphodin.
Na pitharo o siran a miyamangongkir:"Ba ami rkano thoroon so mama a phanotholn iyan rkano, a amay ka mazaropt kano sa samporna a kazaropt, na mataan! a skano na khatago dn ko kaadn a bago?
"Ba niyan inangkob so Allah sa kabokhag, antawaa ba katatagoi skaniyan sa bthang?" - kna, ka siran a di mapaparatiyaya ko akhirat, na khatago ko siksa, go so kadadag a mawatan.
Ba iran da maylay so kasasangoran iran, go so katatalikhodan iran, ko langit ago so lopa? O kabaya Ami, na khalandng Ami siran ko lopa, odi na khawlogan Ami siran sa sagintas ko langit. Mataan! a adn a matatago roo man a titho a tanda ko oman i oripn a pphananangoran.
Na sabnsabnar a bigan Ami so Dawood sa phoon Rkami a kakayaan:"Hay manga palaw, pndoyoga niyo skaniyan. Go so manga papanok. Go piyakalmk Ami ron so potaw;"
(Pitharo Ami:)"Phanday ka sa manga rabn a manga lolowag, go zokhoding ka sa ringkar, go ngalbk kano sa mapiya; mataan! a Sakn i phagilay ko gii niyo nggolawlaan."
Na (piyakaphasiyonot Ami) sii ko Solayman so ndo; a so sagad iyan ko kapipita na sawlan (a ilalakaw ron), go so sagad iyan ko kagabigabi na sawlan (a ilalakaw ron); go piyakatoga Ami ron so bowalan a galang; go so sabaad ko manga jinn na taw a gii nggalbk ko hadapan iyan, sabap ko idin o Kadnan iyan; na sa taw a phasiwang kiran ko sogoan Ami, na phakataamn Ami skaniyan ko siksa a kadg:
Ipphangmbaal iran sa kabaya iyan, a manga masjid, go manga toladan, go manga apang a ndalagid o paridi, go manga kodn a manga bbkn:"Nggalbk kano a manga tonganay o Dawood, sa kapanalamat. Mayto ko manga oripn Ko so mananalamat!"
Na kagiya a pakanggolalann Ami ron so kapatay, na da a miyakatoro kiran ko kiyapatay niyan a inonta so ingan ko lopa, a pkhn iyan so tongkat iyan: Na kagiya a maothang; na miyapayag so manga jinn a opama ka siran na katawi ran so migagaib, na di siran malanggay ko karomasayan a phakahina.
Sabnsabnar a adn a rk o (taw sa) Saba, sii ko darpa iran a tanda, a dowa a asinda, sa kawanan go sa diwang. (Pitharo kiran:)"Kang kano ko pagpr o Kadnan iyo, go panalamat kano Rkaniyan: Ingd a thatagompiya, na so Kadnan na Manapi!
Na tomiyalikhod siran, na biyotawanan Ami kiran so dgan o plit, go siyambian Ami kiran so dowa a asinda iran sa dowa a pamomolan a phagonga sa mapait, go dagiyangas, go nganin a sidar (kayo a maroni i raon ago onga, so raon iyan na iprigo sa miyatay) a mayto.
Giyoto man i inibadal Ami kiran sabap ko kiyaongkir iran: Na ba adn a mbadalan Ami saya a rowar ko miyongkir.
Go tiyagoan Ami so lt iran ago so lt o manga ingd (sa Sham) a so piyakandaklan Ami oto sa mapiya, sa manga ingd a manga babantay, go diniyangka Ami roo so kalalakaw: (pitharo Ami):"Lalakaw kano ron ko manga kagagawii go manga kadawndaw, a khisasarig kano."
Na pitharo iran:"Kadnan ami, pakakhakawatanaang Ka so lt o manga dkhai ami": Go pindarowakaan iran so manga ginawa iran. Na biyaloy Ami siran a manga tothol, go iniparak Ami siran sa samporna a kiparak. Mataan! a adn a matatago roo man a titho a manga tanda ko oman i mapantang, a mananalamat.
Na sabnsabnar a miyatoman kiran o iblis so antangan iyan, na kiyawnotan iran skaniyan, inonta so isa ka sagorompong a pd ko miyamaratiyaya.


text:
LEKSION 23
Panon ya Isusulat tan Ita-translate Iray Literatura Mi?
Pian nipulong mi so “maong a balita” ed “kada nasyon tan tribu tan lenguahe tan rasa,” mangipa-publish kami literatura ed masulok ya 750 a lenguahe. (Apocalipsis 14:6) Aliwa iyan mainomay, balet panon mi iyan nagagawaan? Nagagawaan mi iya diad tulong na international writing staff tan saray makukulin translator—amin et Tasi nen Jehova.
Isusulat so artikulo diad English. Ididirehi na Mananguley ya Ulop so kimey na Writing Department a walad world headquarters. Sayan department so mangiiter na asainmin ed saray writer diad headquarters tan diad pigaran branch office. Lapud nanduruman bansa so nanlapuan na saray writer mi, international iray topic na literatura mi kanian labalabay a basaen na amin a klase totoo.
Ipapawit so English file ed saray translator. Sano na-edit tan naaprobaan la so artikulo, ipawit so electronic file ed saray team na translator diad interon mundo, tan sikara so man-translate, man-check, tan man-proofread ed satan. Gagawaen day anggaay nayarian dan mamili na ‘saray suston salita na katuaan’ pian nipasabi rad lenguahe ra so eksakton kabaliksan na samay akasulat ed English.—Eclesiastes 12:10, NW.
Manguusar kami na saray computer pian maples so kimey. Anggano walay computer, kaukolan nin siansia iray writer tan translator. Balet, ompepeles so kimey da diad tulong na saray dictionary, language tool, tan research material ya aka-install ed computer da. Nanggawa iray Tasi nen Jehova na Multilanguage Electronic Publishing System (MEPS) a ditan et sarag dan iloob iray ni-translate ya artikulo ed pigan lasus a lenguahe, i-combine itan ed saray litrato, tan i-compose parad pangimprinta.
Akin et ontan lay pansasagpot min mangi-publish na saray literatura, anggan diad saray lenguahen pigan libo labat so mansasalita? On, ta linawa nen Jehova ya “nilaban so amin a klase na totoo tan nawalaan ira na suston pikakabat ed katuaan.”—1 Timoteo 2:3, 4.
Panon kamin mangipa-publish na saray literatura?
Akin et ita-translate mi ray literatura mi ed dakel ya lenguahe?


text: 1 Walay sakey a laki diad dalin na Uz a manngaran na Job.*+ Sikatoy maptek a too a walaay integridad;*+ tatakotan toy Dios tan aarawian toy kaugsan.+2 Pitora so anak ton lalaki tan talora so anak ton bibii.3 Saray ayayep to et manbilang na 7,000 karnero, 3,000 kamelyo, 1,000 baka,* tan 500 ya asno,* tan dakdakel so ariripen to, kanian sikato so sankayamanan ed amin a taga Bukig.4 Kada anak ton laki et mangipaparaan na ponsia ed dilin abung to diad agew a nigana ed sikato.* Iimbitaan da ray taloran agagi ran bibii a mangan tan oninum a kaiba ra.5 Sano nasumpal lay nantutumbokan ya agew na ponsia, ipapatawag ira nen Job pian linisan day inkasikara. Insan sikatoy masakbay ya ombangon diad kabuasan pian mangiyapay na saray bagat a popoolan+ parad kada sakey ed sikara. Ta inkuan nen Job: “Ompan nankasalanan iray anak ko tan diad puso ra et minudmora day Dios.” Ontan so naynay a gagawaen nen Job.+6 Natan et sinmabi so agew a linma iray ananak na tuan Dios*+ pian onarap ed si Jehova,+ tan si Satanas+ et linma met a kaiba ra.+7 Inkuan nen Jehova ed si Satanas: “Iner so nilam?” Et inmebat si Satanas ed si Jehova: “Nanliberliber ak diad dalin tan nanakar-akar ak diman.”+8 Tan inkuan nen Jehova ed si Satanas: “Naimanom tay* lingkor kon si Job? Anggapoy miparad sikato diad dalin. Sikatoy maptek a too a walaay integridad,*+ tatakotan toy Dios tan aarawian toy kaugsan.”9 Et inmebat si Satanas ed si Jehova: “Anggapo kasi rason no akin a tatakotan nen Job so Dios?+10 Agta sikatoy proprotektaan mo, ya angiyan kay alar ed paliber to+ tan ed abung to tan ed amin a walad sikato? Benendisyonan mo ray kimey na lima to,+ tan pinarakel mo iray ayayep to.11 Balet salim pan iyunat so limam tan paandim so amin a walad sikato, seguradon mudmoraen to ka ya arap-arapan.”12 Diad saman et inkuan nen Jehova ed si Satanas: “Amin a kayarian to et walad limam.* Basta sikatoy agmo didiwiten!” Kanian tinmaynan si Satanas ed arapan* nen Jehova.+13 Diad samay agew a saray anak ton lalaki tan bibii et mamangan tan oniinum na alak diad abung na panguloan a kuya ra,+14 walay sinmabin mensahero ed si Job, tan inkuan to: “Sanen manbabaka iray baka tan mankakabkab iray asno diad abay da,15 inmataki iray Sabeo tan inaala da iratan, tan pinapatey dad espada iray lingkor. Siak labat so akabatik a mangibagad sika.”16 Legan ton mansasalita, wala ni sakey a sinmabi tan inkuan to: “Pinmelag manlapud tawen so apoy a nanlapud Dios* tan apoolan iray karnero tan saray lingkor tan naupot iran amin! Siak labat so akabatik a mangibagad sika.”17 Legan ton mansasalita, wala lamet so sinmabi tan inkuan to: “Walay taloran grupo na saray Caldeo+ a linmusob tan inaala da ray kamelyo, tan pinapatey dad espada iray lingkor. Siak labat so akabatik a mangibagad sika.”18 Legan ton mansasalita, wala ni lamet so sakey a sinmabi tan inkuan to: “Saray anak mon lalaki tan bibii et mamangan tan oniinum na alak diad abung na panguloan a kuya ra.19 Et biglan sinmabi so maksil a dagem manlapud kalawakan, tan binmasig ed apatiran suyok na abung, et nagba so abung tan pinmata ed saray anak mo kanian inaatey ira. Siak labat so akabatik a mangibagad sika.”20 Diad satan et inmalagey si Job tan pinilat toy kawes to tan kiniskisan toy ulo to; insan sinmubsob ed dalin tan dinmakmomo21 tan inkuan to:“Labos ak a pinmaway ed eges nen inak,Tan labos ak met ya ompawil.+Si Jehova so angiter,+ tan si Jehova met so angala.Mantultuloy komon a narayew so ngaran nen Jehova.”22 Diad sayan amin ya agawa et agnankasalanan si Job, tan agto imbagan say Dios et manggagawa na antokaman a mauges.*


text: Da Doroteo Jose LRT treno a Edsa Lrt quindi A piedi a Kabayan Hotel Pasay, Manila. 24 min ₱16. Da Claro M. Recto Ave / Quezon Blvd Intersection, Manila bus a Taft Avenue Extension / Epifanio de los Santos Avenue, Lungsod ng Pasay, Manila quindi A piedi a Kabayan Hotel Pasay, Manila. 43 min ₱36. Da Manila taxi a Kabayan Hotel Pasay, Manila. 8 min ₱208. Da Manila in auto a Kabayan Hotel Pasay, Manila. 8 min ₱44. Da Manila Uber a Kabayan Hotel Pasay, Manila. 8 min ₱261. Da Manila A piedi a Kabayan Hotel Pasay, Manila. 1 h 43 min.


text:
KAPITULO 10
Mas Makapanyari ni Jesus nen Saray Demonyo
KASIN nanonotan mo no akin a sakey ed saray anghel na Dios so nagmaliw a Satanas a Diablo?— Lapud sinisiblet a pilalek ton nadayew kanian sikatoy kinmontra ed Dios. Kasin arum ya anghel et akiulop ed si Satanas?— On. Say impanawag na Biblia ed sikara et ‘anghel nen Satanas,’ odino dedemonyo.
Kasin sarayan mauges ya anghel, odino dedemonyo so manisia ed Dios?— ‘Panisiaan na saray demonyo a walay Dios,’ so ibabaga na Biblia. (Santiago 2:19) Balet natan et sikaray natatakot. Lapud amta ran dusaen ira na Dios lapud saray mauges a ginawa ra. Antoy mauges a ginawa ra a?—
Ibabaga na Biblia a tinaynan na saraman ya anghel so manepeg ya ayaman da diad tawen tan linma ira diad dalin a nambilay a singa totoo. Ginawa da iya lapud labay day makapisekso ed saray magaganan bibii diad dalin. (Genesis 6:1, 2; Judas 6) Antoy antam nipaakar ed pisekso?—
Say seksual a relasyon et sano say laki tan bii so magmaliw a maapit ed nikadkaduman paraan. Kayari to, ombaleg so ugaw ed eges na ina. Balet parad saray anghel et mauges so pisekso. Labay na Dios a say laki tan bii labat a sanasawa so nepeg a makapansekso. Diad ontan a paraan no say ugaw so nianak la, say sanasawa so mangasikaso ed sikato.
Sanen pinagmaliw na saray anghel so inkasikara bilang totoo tan akisekso ira ed bibii diad dalin, saray ananak da so binmalbaleg a nagmaliw iran higante. Masebesebeg ira, tan pinasakitan daray totoo. Kanian pinadelap na Dios pian deralen iray higante tan amin a mauges a totoo. Balet ingganggan toy Noe a mangipaalagey na biong, odino baleg a baloto, pian iliktar so pigaran totoo a nanggawa na duga. Imbaga na Sankamaongan a Managbangat a say agawa diad Delap et importantin tandaan.
Sanen sinmabi Delap, antam no antoy agawa ed saray mauges ya anghel?— Tinmunda iran mangusar ed laman na totoo a ginawa ra, insan ira pinmawil ed tawen. Balet aglara nayarin magmaliw ya anghel na Dios, kanian nagmaliw iran anghel nen Satanas, odino dedemonyo. Tan antoy agawa ed ananak da, saray higante?— Inatey ira’d Delap. Tan ontan met ed amin a totoo ya agtinmulok ed Dios.
Nanlapu la’d panaon na Delap, aglan balot inabuloyan na Dios iray demonyo a magmaliw a singa totoo. Balet anggaman agtayo ira nanengneng, saray demonyo so siansian manguusar ed totoo a manggawa na saray mauges. Lalon magulogulo natan nen say nensaman. Lapud sikaray pinataynan ed tawen tan imbantak diad dalin.
Antam no akin ya agtayo nanengneng iray demonyo?— Lapud sikaray espiritu. Balet segurado itayo a mabilay ira. Ibabaga na Biblia a si Satanas et ‘papalikdoen toy totoo ed interon mundo,’ tan sikatoy tutulongan na saray demonyo to.
Kasin sarag itayo met ya ibalang, odino palingoen na Diablo tan saray demonyo to?— On, sarag da no ag-itayo manalwar. Balet agtayo nepeg so ontakot. Imbaga na Sankamaongan a Managbangat: ‘Say Diablo et anggapo so pibibiang to ed siak.’ No naynay itayon onasingger ed Dios, salimbengan to itayo manlapud Diablo tan saray demonyo to.
Importante ya amta tayo iray mauges a bengatla a sasalien na saray demonyo ya ipagawa ed sikatayo. Isip mo pa’ya. Antoran mauges a bengatla so ginawa na saray demonyo sanen wadia ira’d dalin?— Antis na Delap, sikaray akisekso ed saray bibii, a sebel itan ed saray anghel. Natan et labalabay na saray demonyo no saray totoo et agda unoren so ganggan na Dios nipaakar ed seksual a relasyon. Tepetan ta ka pa, Siopara labat so nepeg a makapansekso?— Duga so ebat mo, saray sanasawa labat.
Natan et walaray ugugaw a lalaki tan bibii a mansesekso, balet mauges iya parad sikara. Binitla na Biblia iray “kayarian” na laki, odino otin. (Levitico 15:1-3) Say kayarian na bii et natatawag a pipit. Pinalsa nen Jehova irayan parte na laman parad nikabiig a gagala a nepeg a panliketan labat na saray sanasawa. Panliketan na saray demonyo no gawaen na saray totoo iray isesebel nen Jehova. Alimbawa, labalabay na saray demonyo no say ugaw a laki tan ugaw a bii et panggalawan day otin odino pipit na sakey tan sakey. Agtayo labay a paliketen iray demonyo, agta ontan?—
Wala niray labalabay na saray demonyo balet ta kabusol nen Jehova. Antam no anto itan?— Say karawalan. (Salmo 11:5) Say karawalan et sano saray totoo et manpapasakitan. Tandaan, ontan so ginawa na saray higante, saray anak na saray demonyo.
Labalabay met na saray demonyo a taktakoten iray totoo. No maminsan et kunwarin sikaray totoo ya inaatey. Nayarin aligen da ni ingen iray boses na saramay inaatey la. Diad ontan et dakel so apalikdo na saray demonyo pian manisia a saray inaatey a totoo et mabilay ni tan makapitongtong ira’d totoo a mabilay. On, papanisiaen na saray demonyo iray totoo ed saray anyani.
Kanian nepeg itayon manalwar pian ag-itayo napalikdo nen Satanas tan saray demonyo to. Ipapasakbay na Biblia: ‘Sasalien nen Satanas so magmaliw a singa maong ya anghel, tan ontan met so gagawaen na saray ariripen to.’ (2 Corinto 11:14, 15) Balet, talagan mauges iray demonyo. Nengnengen ta no panon da itayon sasalien a magmaliw a singa sikara.
Iner so maslak a pakakaaralan na totoo ed karawalan tan agmanepeg a sekso tan saray espiritu tan anyani?— Agta diad panagbantay ed pigaran palabas ed telebisyon tan sine, panag-galaw na kompyuter tan video games, diad Internet, tan panagbasa ed saray komiks a magasin odino libro? Kasin say panggawa ed saraya so mangiyasingger ed sikatayo ed Dios odino mangiyasingger ed sikatayo ed Diablo tan saray demonyo to? Antoy nibagam ey?—
Siopay isipen mon manlabay ed sikatayon ondengel tan manbantay ed mauges iran bengatla?— On, si Satanas tan saray demonyo to. Kanian, antoy kaukolan mon gawaen ontan met ed siak?— Kaukolan ta so manbasa, ondengel, tan manbantay na saray bengatlan maabig parad sikatayo pian ontulong ed sikatayon manlingkor ed si Jehova. Kasin nanonotan mo iray pigara ed sarayan maong a bengatla a nayarian ta a gawaen?—
No gawaen tayoy maong, anggapoy rason a takotan tayo iray demonyo. Si Jesus so mas mabiskeg nen say sikara, tan sikatoy antakot da. Aminsan ya agew et onia so inyeyag na saray demonyo ed si Jesus: ‘Linma ka dia’n maneral ed sikami?’ (Marcos 1:24) Agta maliket itayo no nasabi panaon a deralen la nen Jesus si Satanas tan saray demonyo to?— Kaleganan ni, makaseguro itayo a protektaan itayo nen Jesus manlapud saray demonyo no sikatayoy onasingger ed sikato tan ed Ama to a walad tawen.
Basaen ta no antoy kaukolan tayon gawaen, diad 1 Pedro 5:8, 9 tan Santiago 4:7, 8.


text:
APENDISE
Nepeg Tayo Kasin Selebraan Iray Holiday?
AGNANLAPUD Biblia iray kabkabat ya holiday natan ed dakel a parte na mundo. Iner sirin so nanlapuan na saratan a selebrasyon? No makapan-research ka, seguradon naamtaan mo ray makapainteres ya ibabaga na saray reperensya nipaakar ed saray holiday ya kabkabat ed lugar yo. Nia ray pigaran alimbawa.
Easter (odino Piesta na Inkioli). “Anggapoy nabasad Balon Sipan nipaakar ed panagselebra ed piesta na Easter,” so imbaga na The Encyclopædia Britannica. Panon a ginmapo so Easter? Nanlapu itan ed paganon panagdayew. Anggano iisipen na totoo ya sayan holiday et pannodnonot ed inkioli nen Jesus, saray kustombre ed panaon na Easter et aliwan Makristiano. Singa bilang, nipaakar ed samay kabkabat ya “kuneho ed Easter,” imbaga na The Catholic Encyclopedia: “Say kuneho et sakey a paganon simbolo tan irerepresenta toy pagmaliw a maanak.”
Balon Taon. Say petsa tan saray kustombre ed panagselebra na Balon Taon et manduruma ed kada bansa. Oniay imbaga na The World Book Encyclopedia no panon ya ginmapo iyan selebrasyon: “Nen 46 B.C., ingganggan na Romanon manuley ya si Julius Caesar ya gawaen so Enero 1 ya Agew na Balon Taon. Satan ya agew et indedika na saray Romano ed si Janus, say dios na saray wangalan [gate], puerta, tan gapoan. Say bulan ya Enero, ya diad English et January, et nanlapud ngaran nen Janus ya duaray lupa to ya nambenegan—say sakey et akanengneng ed arap tan say sakey et akanengneng ed beneg.” Kanian say selebrasyon ya Balon Taon et nanlapud saray paganon tradisyon.
Pistay Inatey. Imbaga na 1910 ya edisyon na The Encyclopædia Britannica: “Say Pistay Inatey . . . et pinilin agew na Simbaan na Romano Katoliko pian nodnonoten iray matoor ya inatey. . . . Wala ray kabkabat ya sisisiaen ya mikonektaan ed Pistay Inatey ya nanlapud pagano tan abayag lan seselebraan. Kanian papanisiaan na karaklan ed saray Katolikon bansa ya ompapawil iray inatey ed kaabungan da diad labi na Pistay Inatey tan kanen day kakanen na mabilay.”—Vol. I, p. 709.
Arum nin Holiday. Anggano agtayo sansakeyen so amin ya selebrasyon diad interon mundo, saray holiday ya mangidadayew ed totoo odino saray organisasyon na too et ag-aawaten nen Jehova. (Jeremias 17:5-7; Gawa 10:25, 26) Tandaan met ya depende ed nanlapuan na saray selebrasyon na relihyon no kasin makapaliket iratan ed Dios odino andi. (Isaias 52:11; Apocalipsis 18:4) Makatulong ed sika iray prinsipyod Biblia ya abitla diad Kapitulo 16 na sayan libro pian nasegurom no antoy iisipen na Dios ed panselebrad saray holiday odino piesta-opisyal.


text:
Kasin ‘Aaroen Moy Kaparam a Too a Singa ed Sikan Dili’?
“Arom so kaparam a too a singa ed sikan dili.”—MAT. 22:39.
KANSIONEN: 73, 36
1, 2. Panon ya idadanet na Kasulatan so kaimportantian na panangaro?
SAY aro so manunan kualidad nen Jehova. (1 Juan 4:16) Anengneng a mismo nen Jesus ya talagan maar-aro so Dios lapud sikato so inmunan pinalsa tan binilyon lan taon ya saniba ira diad tawen. (Col. 1:15) Diad interon bilay nen Jesus, kaiba lay impanbilay to diad dalin, impanengneng to ya akaaral ed panangaro nen Ama to tan inalig to itan ya kualidad. Kanian matalek tayon lawas ya maar-aro so uley nen Jehova tan Jesus.
2 Nen walay nantepet ed si Jesus no dinan so sankaimportantian ed Ganggan, oniay ebat to: “‘Arom si Jehova a Dios mo ed interon pusom tan ed interon kamarerwam tan ed interon nonot mo.’ Saya so sankaimportantian tan unonan ganggan. Say komadua a mipadpara ed saya et, ‘Arom so kaparam a too a singa ed sikan dili.’”
3. Siopay nepeg tayon aroen?
3 Imanoen ya kayarin binitla nen Jesus so pangarod si Jehova, imbaga to ya aroen tayo met so kaparan too. Idadanet na satan ya importantin ipanengneng so panangaro ed amin. No walay asawa tayo, say toon sankaapitan ed sikatayo a manunan nepeg tayon aroen et say asawa tayo. Tan nepeg tayo met ya aroen iray agagi, saray kapara tayon manlilingkor ed tuan Dios. Nepeg tayo met ya aroen iray napupulongan tayo. Aralen tayod sayan artikulo no panon tayon nipanengneng so panangarod kaparan too.
IPANENGNENG SO PANANGARO ED ASAWAM
4. Panon ya magmaliw a maliket so sanasawa anggano ag-ira perpekto?
4 Si Jehova so angasal ed inmunan sanasawa, si Adan tan Eva, tan impankasakey to ra. Gagala to ya magmaliw a maliket tan agmangangga so ulopan da tan panoen da so dalin na ananak da. (Gen.1:27, 28) Balet nen nanrebelde irad si Jehova, naapektoan so relasyon da tan impatawir day kasalanan tan ipapatey ed amin a totoo. (Roma 5:12) Anggaman ontan, posible nin siansia ya magmaliw a maliket iray sanasawa natan. Nabasa tayod Biblia iray sankaepektiboan ya bilin parad asawan laki tan asawan bii ta nanlapu iratan ed si Jehova, say Angiletneg na panangasawa.
5. Panon kaimportante so panangaro ed ulopan na sanasawa?
5 Ipapanengneng na Salita na Dios ya kaukolan so panangaro pian maliket so relasyon tayod kaparan too. Lalo lan kaukolan itan ed ulopan na sanasawa. Oniay insulat nen apostol Pablo ed kongregasyon: “Say aro et walaan na andukey a panag-anos tan mapangasi. Say aro et aliwan maimon, agmanlalastog, agmanpapaatagey, ag-onkikiwas a mabanday, agmanaanap na pankaabigan ton dili, aliwan misasanok. Ag-itan manbibilang na impakasakitan. Ag-itan manliliket ed ag-inkatunong, noagta manliliket ed katuaan. Satan so mangitetepel ed amin a bengatla, manisia ed amin a bengatla, maniilalo ed amin a bengatla, mansusungdo ed amin a bengatla. Say aro et agbalot mangangga.” (1 Cor. 13:4-8) No dalepdepen tan iyaplika itan na sanasawa, seguradon magmaliw ya lalon maliket so ulopan da.
6, 7. (a) Antoy ibabaga na Biblia nipaakar ed inkaulo? (b) Panon a nepeg ya tratoen na Kristianon asawan laki so asawa to?
6 Talagan importante so panangaro diad pangunor ed uksoyan na Dios ed inkaulo. Oniay imbaga nen Pablo: “Labay kon naamtaan yo a say ulo na balang laki et say Kristo; tan say ulo na bii et say laki; tan say ulo na Kristo et say Dios.” (1 Cor. 11:3) Labay nen Jehova ya saray asawan laki et maaron ulo, aliwan maruksa. Anggan si Jehova ya mismo et maomaong tan maar-aron Ulo nen Kristo, kanian mainomay nen Jesus so manpasakop. Nanengneng tayon aapresyaen to so maaron inkaulo na Dios, ta inkuan to: “Inarok so Ama.” (Juan 14:31) Seguradon aliwan ontan so nalikna nen Jesus no si Aman Jehova et mapegpeget ed sikato.
7 Anggaman saray asawan laki so ulo, igaganggan ira na Biblia ya “pagalangan” da iray kaasawaan da. (1 Ped. 3:7) Say sakey ya paraan pian nagawaan itan na asawan laki et no imanoen to ray pankaukolan tan panlabayan na asawa to. Ibabaga na Salita na Dios: “Asawan lalaki, itultuloy yon aroen so kaasawaan yo, no panon a say Kristo et inaro to met so kongregasyon tan inter toy inkasikato parad satan.” (Efe. 5:25) On, inter nen Jesus so bilay to parad saray patumbok to. No aligen na asawan laki so maaron inkaulo nen Jesus, sikatoy mas aroen, respetoen, tan pampasakopan na asawa to.
AROEN IRAY AGAGI
8. Anto so nepeg ya nalikna tayod saray kapara tayon Kristiano?
8 Diad interon mundo, minilyon so mandadayew ed si Jehova tan mangipupulong ed ngaran tan gagala to. Anto so nepeg ya nalikna tayod saray kapara tayon mandadayew ed si Jehova? Oniay ebat na Salita na Dios: “Manggawa itayo na maabig ed amin, balet nagkalalo la ed saramay kapananisiaan tayo.” (Gal. 6:10; basaen so Roma 12:10.) Insulat nen apostol Pedro: “Natan ta nilinisan yo la iray kamarerwa yo diad intulok yo ed katuaan a nanresulta ed masimoon a panangaro ed agagi, manaaroan kayon maong manlapud puso.” Inyarum to ni: “Manuna ed amin, aralem komon so panangaro yo ed sakey tan sakey.”
9, 10. Akin ya walay pankakasakey na saray totoo na Dios?
9 Nikadkaduma so organisasyon tayo lapud walay aralem ya panangaro tayod sakey tan sakey. Tan lapud inaro tayoy Jehova tan tutuloken tayo ray ganggan to, tutulongan to itayo panamegley na sankamakapanyarian ya puersa ed uniberso, say masanton espiritu, o aktibon puersa to. Kanian panliliketan tayoy pankakasakey tayo bilang sanaagi.
10 Indanet nen apostol Pablo ya kaukolan tayon aroen so sakey tan sakey nen insulat to: “Isulong yo so panangabagey, kaabigan, kapaabebaan na nonot, inkaulimek, tan andukey a panag-anos. Mantultuloy kayon manaanosan tan mabulos a manpeperdonaan no wala man so sengegan na panreklamo na sakey ed sananey. No panon a mabulos si Jehova ya amerdona ed sikayo, ontan met so gawaen yo. Balet, niarum ni ed sarayan amin a bengatla, isulong yo so aro, ta saya so ayadyarin bedber na pankakasakey.” (Col. 3:12-14) Talagan misalsalamat itayo ta anggano nandurumay bansa ya nanlapuan tayo, sankalikna tayoy aro
11. Akin ya nibagan say panangaro tan pankakasakey so pakabidbiran na organisasyon nen Jehova?
11 Say tuan panangaro tan pankakasakey so pakabidbiran ya tua so relihyon tayo, ta oniay imbaga nen Jesus: “Diad saya et naamtaan na amin a sikayo iray disipulok, no manaaroan kayo.” (Juan 13:34, 35) Tan insulat nen apostol Juan: “Balang sakey ya agmanggagawa na inkatunong tan agmangaaro ed agi to et anggapo ed dapag na Dios. Ta oniay mensahe a nadngel yo diad gapo, a nepeg a manaaroan itayo.” (1 Juan 3:10, 11) Say panangaro tan pankakasakey tayo so paneknek ya saray Tasi nen Jehova so tuan papatumbok nen Kristo tan sikara so uusaren na Dios pian nasumpal so gagala to ya nipulong so maong a balita diad interon dalin.
NATITIPON LA SO “BALEG YA ULOP”
12, 13. Antoy gagawaen na “baleg ya ulop” natan, tan antoy asingger lan naeksperiensya da?
12 Karaklan ed saray lingkor nen Jehova et kabiangan na “baleg ya ulop” ya nanlapud “amin a nasyon tan tribu tan rasa tan lenguahe, ya akaalagey ira diad arap na trono [na Dios] tan arap na Kordero [si Jesu-Kristo].” Siopa iraya? “Saraya so nanlapud baleg ya irap, tan inurasan da iray kawes da tan pinaputi da iratan ed dala na Kordero,” lapud walay pananisia ra ed dondon bagat nen Jesus. Saray kabiangan na “baleg ya ulop” et inar-aro day Jehova tan say Anak to tan “manlilingkor ira ed [Dios] ed agew tan labi.”
13 Asingsingger lan deralen na Dios iyan mauges ya mundo diad “baleg a kairapan.” (Mat. 24:21; basaen so Jeremias 25:32, 33.) Balet lapud inar-aro nen Jehova iray lingkor to, iliktar to ra bilang sakey ya grupo tan itonton to ra diad balon mundo to. Tan singa nipropesiya ngalngali 2,000 a taon lay apalabas, “punasen to so amin a lua ed kamataan da, tan anggapo lay ipapatey, tan anggapo met lay panermen tan pannangis tan ot-ot.” Kasin labalabay mo lay manbilay ed Paraiso ‘ya ditan et linmabas la ray datin bengatla’?
14. Panon la karakel so baleg ya ulop?
14 Nen ginmapo so kaunoran iran agew nen 1914, pigpigaran libo ni labat so lingkor nen Jehova diad interon mundo. Lapud inar-aro day kapara dan too tan tutulongan ira na espiritu na Dios, intultuloy na sarayan daiset ya nakekeran alanaan ya Kristiano so panagpulong ya kimey. Bilang resulta, natitipon la natan so baleg ya ulop ya say ilalo da et diad dalin. Wala lay manga 8,000,000 ya Tasi ya mantitipon ed masulok ya 115,400 ya kongregasyon diad interon mundo, tan tuloytuloy tayo nin ondarakel. Singa bilang, nen 2014 ya service year, masulok ya 275,500 so abautismoan. Diad average et 5,300 so nababautismoan kada simba!
15. Ideskribe so kalaknab na panagpulong a kimey natan.
15 Makapadinayew so kalaknab na panagpulong a kimey. Saray literaturan base ed Biblia et ipa-publish tayo la natan ed masulok ya 700 ya lenguahe. Say Panag-bantayan so magasin ya sankarakelan a nibubunog ed interon mundo. Masulok ya 52,000,000 so iyiimprinta kada bulan, tan sayan magasin et nipa-publish ed 247 ya lenguahe! Tan masulok ya 200,000,000 lan kopya na libron Anto so Peteg ya Ibabangat na Biblia? so niimprinta tan nipatalos lad masulok ya 250 ya lenguahe.
16. Akin ya onaaligwas ed espiritual so kabiangan na organisasyon nen Jehova ya wadiad dalin?
16 Say makapadinayew ya idarakel tayo natan et lapud pananisia tayod si Jehova tan aawaten tayo so Biblia bilang Salita to. (1 Tes. 2:13) Makapadinayew so iyaaligwas tayod espiritual—anggano ontan lay pambusol tan isusumpa nen Satanas, say “dios na sayan sistema na mundo.”
LANANG YA IPANENGNENG SO ARO ED ARUM
17, 18. Antoy nepeg ya nalikna tayo ed saray agmandadayew ed si Jehova?
17 Antoy nepeg ya nalikna tayo ed saray agmandadayew ed si Jehova? Diad pampupulong tayo, nandurumay reaksion na totoo—say arum et ondengel, say arum balet et kabusol da tayo. Balet anggan antoy reaksion na totoo, ibabaga na Biblia no antoy nepeg tayon gawaen. Oniay nabasa tayo: “Naynay komon a maabig iray salita yo, ya atimplaan na asin, ta pian amta yo no panon so nepeg yon iyebat ed kada sakey.” (Col. 4:6) Sano idedepensa tayoy ilalo tayo ed siopaman ya mantetepet nipaakar ed satan, onebat tayo “tekep na inkaulimek tan aralem a respeto” lapud inaro tayoy kapara tayon too.
18 Ipanengneng tayo nin siansiay panangaro ed kaparan too anggano wala ray nakatongtong tayon mamasnok lapud agda labay ya dengeley mensahe tayo. Aligen tayoy Jesus: “Sanen sikatoy mumudmoraen da, agto ra minudmora. Sanen papairapen da, agto pinagyaw iramay amairap ed sikato, balet inmatalek toy inkasikato ed samay matunong ya ukom [si Jehova].” (1 Ped. 2:23) Balanglan kaiba tayo ray agagi odino andi, ipanengneng tayoy inkamapaabeba tan iyaplika tayo iyan simbawa: “Agkayo ombabales no walay nanggawa ed sikayo na mauges odino no walay nanmudmora ed sikayo, noag ingen, mansalita kayo na maabig ed sikato.”
19. Anton prinsipyo so inter nen Jesus nipaakar ed saray onsusumpad sikatayo?
19 No mansiansia itayon mapaabeba, natulok tayo imay sakey ya importantin prinsipyo ya inter nen Jesus. Diad Sermon tod Palandey, imbaga to: “Nadngelan yo a nikuan, ‘Arom so kaparam a too tan busol mo so kabusol mo.’ Balet, ibagak ed sikayo: Itultuloy yon aroen iray kabusol yo tan ipikasi iramay mamapasegsegang ed sikayo, ta pian napaneknekan yo a sikayo iray ananak na Ama yon walad tawen, lapud papasinagen to so agew to ed saray mauges tan maong a totoo tan papepelagen to so uran ed saray matunong tan agmatunong.” (Mat. 5:43- 45) On, lapud lingkor itayo na Dios, kaukolan tayon ‘aroen iray kabusol tayo,’ antokaman so panagtrato dad sikatayo.
20. Akin ya makaseguro itayo ya amin ya totoo diad balon mundo et inar-aro day Dios tan say kapara dan too? (Nengnengen so litratod gapo na artikulo.)
20 Diad amin ya panaon, kaukolan ya ipanengneng tayo diad ugali tan gagawaen tayo ya inaro tayoy Jehova tan say kapara tayon too. Singa bilang, anggano wala ray ag-ondengel ed mensahe na Panarian, tulongan tayo ra no mankaukolan ira. Insulat nen apostol Pablo: “Agkayo komon makautang ed siopaman na anggan sakey a bengatla, nilikud ed say pangaro ed sakey tan sakey; ta samay mangaaro ed kapara ton too et asumpal to lay ganggan. Ta saray ganggan ya, ‘Agka mikakalugoran, Agka mamapatey, Agka mantatakew, Agka mangaagum,’ tan antokaman nin ganggan, so asegek ed oniaran salita, salanti, ‘Arom so kaparam a too a singa ed sikan dili.’ Say walaan na aro et agmanggagawa na mauges ed kapara ton too; kanian say aro so kasumpalan na ganggan.” (Roma 13:8-10) Bilang Tasi nen Jehova, ipapanengneng tayo so tuan panangaro diad sayan anggapoy pankakasakey, bayolenti, tan mauges ya mundo ya kokontrolen nen Satanas. (1 Juan 5:19) Sano deralen la nen Jehova si Satanas, saray demonyo to, tan saray mauges ya totoo, seguradon say dalin et napano la na panangaro. Talagan baleg a bendisyon sano amin lan totoo diad dalin et inar-aro day Dios tan say kapara dan too!


text:
JW LIBRARY
Support parad Windows
Say JW Library et sakey ya official app ya ginawa na Saray Tasi nen Jehova. Nanengneng mo dia so nanduruman translation na Biblia, pati iray libro tan brosyur parad panagaral na Biblia.
DIAD SAYAN SEKSION
Gapoan ya Usaren so JW Library—Windows
Aralen no panon ya usaren iray manunan features na JW Library ed saray gadyet ya Windows.
Pan-download tan Pangusar ed Saray Biblia—Windows
Aralen so pan-download tan pangusar ed saray Biblia diad JW Library app ed saray gadyet ya Windows.
I-download tan I-manage Iray Publikasyon—Windows
Aralen no panon ya i-download tan i-manage iray publikasyon diad JW Library app ed saray gadyet ya Windows.
Pangiyan tan Pangusar na Saray Bookmark—Windows
Aralen so pangiyan tan pangusar na saray bookmark diad JW Library ed saray gadyet ya Windows.
Usaren so History—Windows
Aralen no panon ya usaren so history ya feature diad JW Library ed saray gadyet ya Windows.
I-customize so Pambasa—Windows
Aralen no panon ya i-customize so pambasa diad JW Library ed saray gadyet ya Windows.
Man-search ed Biblia o Publikasyon—Windows
Aralen no panon so man-search ed Biblia o publikasyon, tan man-search na topic ed Insight on the Scriptures diad JW Library ed saray gadyet ya Windows.
Koloran Iray Salita—Windows
Aralen no panon ya koloran iray salita diad JW Library ed saray gadyet ya Windows.


text:
Saray Magasin ya Panag-bantayan tan Onliing!
Na-download iray base ed Biblia iran publikasyon mi ed masulok ya 200 lenguahe, kaiba lay sign language. Ipapanengneng na Panag-bantayan so koneksion na saray propesiyad Biblia ed nagagawad mundo natan. Papabiskegen to ray totoo panamegley na maong a balita na Panarian na Dios tan ipapaseseg toy pananisia ed Kristo Jesus. Nabasa ed Onliing! no panon tayon nasarag iray problema natan tan manmatalek ed sipan na Dios ya ondeen tan ondakep so mundo.
Manpili kay lenguahe. I-click so Mananap pian nanengneng iray magasin tan format ya available ed pinilim.